|  |
| --- |
| Časť III.6 –Aktualizovaný\* formulár doplňujúcich informácií o štátnej pomoci poskytovanej na základe Usmernení o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“)[[1]](#footnote-2) Kapitola 4.7.2 – Pomoc v oblasti ochrany životného prostredia vo forme zníženia daní alebo parafiškálnych poplatkov  \* zatiaľ formálne neprijatý |

*Tento formulár doplňujúcich informácií treba použiť na notifikáciu každej pomoci, na ktorú sa vzťahujú Usmernenia o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“).*

*Tento formulár doplňujúcich informácií sa týka opatrení, na ktoré sa vzťahuje kapitola 4.7.2 CEEAG. Ak notifikácia zahŕňa opatrenia, na ktoré sa vzťahuje viac ako jedna kapitola CEEAG, vyplňte aj príslušný formulár doplňujúcich informácií, ktorý sa týka príslušnej kapitoly CEEAG, keď už bude dostupný.*

*Všetky dokumenty, ktoré členské štáty poskytnú ako prílohy k tomuto formuláru doplňujúcich informácií, musia byť očíslované a čísla dokumentov sa musia uviesť v príslušných oddieloch tohto formulára doplňujúcich informácií.*

|  |
| --- |
| **Oddiel A: Zhrnutie hlavných charakteristík notifikovaného opatrenia (notifikovaných opatrení)** |

1. **Kontext a cieľ (ciele) notifikovaného opatrenia (notifikovaných opatrení)**
   1. Ak už neboli uvedené v oddiele 5.2 formulára všeobecných informácií (časť I), uveďte kontext a hlavný cieľ vrátane všetkých cieľov Únie v oblasti ochrany životného prostredia, ktoré má opatrenie podporiť.

* 1. Uveďte všetky ďalšie ciele, ktoré opatrenie sleduje. V prípade všetkých cieľov, ktoré nemajú čisto environmentálny charakter, vysvetlite, či môžu viesť k narušeniu hospodárskej súťaže na vnútornom trhu.

1. **Nadobudnutie účinnosti a trvanie**:
   1. Uveďte dátum, od ktorého sa plánuje nadobudnutie účinnosti schémy pomoci, pokiaľ ešte nebol uvedený v oddiele 5.5 formulára všeobecných informácií (časť I).

* 1. Uveďte trvanie schémy[[2]](#footnote-3).

1. **Príjemca (príjemcovia)**
   1. Ak ste tak ešte nespravili v oddiele 3 formulára všeobecných informácií (časť I), opíšte (potenciálneho) príjemcu, resp. (potenciálnych) príjemcov opatrenia (opatrení).

* 1. Uveďte sídlo príjemcu (príjemcov) (t. j. či sa na opatrení môžu zúčastniť len hospodárske subjekty so sídlom v príslušnom členskom štáte alebo aj v iných členských štátoch).

* 1. Na posúdenie súladu s bodom 15 CEEAG uveďte, či sa pomoc poskytuje v rámci opatrenia (opatrení) v prospech podniku (jednotlivca alebo časti schémy), voči ktorému je nárokované vrátenie pomoci na základe predchádzajúceho rozhodnutia Komisie, v ktorom bola táto pomoc označená za neoprávnenú a nezlučiteľnú s vnútorným trhom.

V prípade kladnej odpovede uveďte informácie o výške pomoci, ktorá sa ešte má vrátiť, aby ju Komisia mohla zohľadniť pri posúdení opatrenia (opatrení) pomoci.

1. Potvrďte, že opatrenie nezahŕňa (opatrenia nezahŕňajú) pomoc na činnosti, ktoré nepatria do rozsahu pôsobnosti CEEAG (pozri bod 13 CEEAG). V opačnom prípade uveďte podrobnosti.

1. **Rozpočet a financovanie opatrenia (opatrení)**
   1. Ak ešte nie je uvedený v tabuľke v oddiele 7.1 formulára všeobecných informácií (časť I), uveďte ročný a/alebo celkový rozpočet na celé obdobie trvania opatrenia (opatrení); ak celkový rozpočet nie je známy (napríklad preto, lebo závisí od výsledkov verejných súťaží), uveďte odhadovaný rozpočet vrátane predpokladov použitých pri výpočte príslušného odhadovaného rozpočtu[[3]](#footnote-4).

* 1. Ak sa opatrenie (t. j. zníženie daní/parafiškálnych poplatkov) financuje prostredníctvom poplatku, objasnite, či:
  2. je poplatok stanovený zákonom alebo iným legislatívnym aktom; v prípade kladnej odpovede uveďte právny akt, číslo a dátum jeho prijatia a nadobudnutia účinnosti a internetový odkaz na právny akt;

* 1. sa poplatok ukladá rovnako na domáce aj dovážané výrobky;

* 1. notifikované opatrenie prinesie rovnaké výhody domácim aj dovážaným výrobkom;

* 1. sa z poplatku financuje príslušné opatrenie v plnej výške alebo len čiastočne. Ak sa z poplatku financuje príslušné opatrenie len čiastočne, uveďte ostatné zdroje financovania opatrenia a ich príslušný podiel;

* 1. sa z poplatku, z ktorého sa financuje notifikované opatrenie, financujú aj iné opatrenia pomoci. Ak áno, uveďte ostatné opatrenia pomoci financované z príslušného poplatku.

|  |
| --- |
| **Oddiel B: Posúdenie zlučiteľnosti pomoci** |

|  |
| --- |
| *Pozitívna podmienka: pomoc musí umožňovať rozvoj určitej hospodárskej činnosti* |

|  |
| --- |
| Prispievanie k rozvoju určitej hospodárskej činnosti |

*Pri vypĺňaní tohto oddielu postupujte podľa informácií v oddiele 3.1.1 (body 23 – 25), oddiele 4.7.2.1 (bod 310) a oddiele 4.7.2.2 (body 311 – 313) CEEAG.*

1. V článku 107 ods. 3 písm. c) Zmluvy o fungovaní Európskej únie (ZFEÚ) sa stanovuje, že Komisia môže za zlučiteľnú vyhlásiť „*pomoc na rozvoj určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom*“. Zlučiteľná pomoc preto podľa uvedeného ustanovenia ZFEÚ musí prispievať k rozvoju určitej hospodárskej činnosti.

Na posúdenie súladu s bodom 23 CEEAG uveďte hospodárske činnosti, ktoré sa v dôsledku pomoci uľahčia, ako aj to, ako sa podporí rozvoj týchto činností.

1. Na posúdenie súladu s bodom 25 CEEAG „*[opíšte], či a ako pomoc prispeje k dosahovaniu cieľov politiky Únie v oblasti klímy, životného prostredia a energetiky, a konkrétnejšie aj očakávané prínosy pomoci, pokiaľ ide o jej významný prínos k ochrane životného prostredia vrátane zmiernenia zmeny klímy alebo efektívne fungovanie vnútorného trhu s energiou*“.

1. Okrem toho v závislosti od oddielu CEEAG, ktorý sa vzťahuje na podporované činnosti, uveďte, do akej miery pomoc súvisí s cieľmi a/alebo politikami opísanými v bode 135 CEEAG (v prípade oddielu 4.2), bodoch 160 – 161 CEEAG (v prípade oddielu 4.3.1), bodoch 190 – 191 CEEAG (v prípade oddielu 4.3.2), bodoch 217 – 219 CEEAG (v prípade oddielu 4.4), bodoch 253 – 254 CEEAG (v prípade oddielu 4.5) alebo bodoch 276 – 278 CEEAG (v prípade oddielu 4.6).

1. Podľa bodu 311 CEEAG a v závislosti od oddielu CEEAG, ktorý sa vzťahuje na podporované činnosti, uveďte informácie o presnom rozsahu a presných podporovaných činnostiach opatrenia (opatrení) pomoci, a to vyplnením nasledujúcej otázky (nasledujúcich otázok) v príslušnom formulári doplňujúcich informácií. V prípade činností, na ktoré sa vzťahuje oddiel:

o 4.2 *(otázky 9 – 12 uvedené v príslušnom formulári doplňujúcich informácií)*

o 4.3.1 *(otázka 10 uvedená v príslušnom formulári doplňujúcich informácií)*

o 4.3.2 *(otázka 10 uvedená v príslušnom formulári doplňujúcich informácií)*

o 4.4 *(otázky 11 – 13 uvedené v príslušnom formulári doplňujúcich informácií)*

o 4.5 *(otázky 10 – 15 uvedené v príslušnom formulári doplňujúcich informácií)*

o 4.6 *(otázky 10 – 12 uvedené v príslušnom formulári doplňujúcich informácií)*

1. Potvrďte, či podporované činnosti sledujú predovšetkým cieľ dekarbonizácie. Ak je hlavným cieľom opatrenia pomoci prevencia alebo zníženie emisií skleníkových plynov, pozrite si formulár doplňujúcich informácií týkajúci sa oddielu 4.1 CEEAG v súlade s bodom 312 CEEAG, keďže takáto pomoc sa posudzuje práve na základe oddielu 4.1 CEEAG.

1. Uveďte podrobný opis daní a/alebo parafiškálnych poplatkov, ktoré sa znížia (vrátane ich účelu, spôsobu ich účtovania v rámci celého základu, sadzby a subjektov zapojených do stanovovania a posudzovania sadzby, ako aj do výberu a riadenia získaných príjmov). Na tomto základe a s cieľom zabezpečiť súlad s bodom 313 CEEAG preukážte, že navrhované opatrenie nezahŕňa zníženie daní alebo poplatkov odrážajúcich nevyhnutné náklady na poskytovanie energie alebo súvisiacich služieb, ako sú napríklad sieťové poplatky alebo poplatky, z ktorých sa financujú kapacitné mechanizmy. Okrem toho potvrďte, že opatrenie nezahŕňa zníženie poplatkov za spotrebu elektriny, z ktorých sa financuje cieľ energetickej politiky.

1. Opíšte požiadavky na oprávnenosť, ktoré sa vzťahujú na príjemcu (príjemcov) [napríklad uvedením všetkých technických, environmentálnych (t. j. povolení), finančných (t. j. zábezpek) alebo iných požiadaviek, ktoré musí príjemca (musia príjemcovia) splniť].

|  |
| --- |
| Stimulačný účinok |

*Pri vypĺňaní tohto oddielu postupujte podľa informácií v oddiele 3.1.2 (body 26 – 32) a v oddiele 4.7.2.3 (body 315 – 316) CEEAG.*

1. Len pomoc, ktorá má stimulačný účinok, sa môže považovať za pomoc umožňujúcu určitú hospodársku činnosť. Na posúdenie súladu s bodom 26 CEEAG vysvetlite, ako toto opatrenie (tieto opatrenia) „*motivuje [motivujú] príjemcu k zmene správania, zapojeniu do ďalšej hospodárskej činnosti alebo do hospodárskej činnosti šetrnejšej k životnému prostrediu, ktorú by bez pomoci nevykonával alebo ktorú by vykonával v obmedzenej miere či iným spôsobom*.“

1. Podľa bodov 28 a 315 CEEAG:

Uveďte komplexný opis faktického scenára, ktorý sa očakáva v dôsledku opatrenia pomoci, a pravdepodobného kontrafaktuálneho scenára (pravdepodobných kontrafaktuálnych scenárov) bez opatrenia pomoci[[4]](#footnote-5). Ak očakávate, že podporené môžu byť rôzne kategórie príjemcov, uistite sa, že kontrafaktuálny scenár je dôveryhodný pre každú z týchto kategórií.

Zohľadnite požiadavky týkajúce sa kontrafaktuálneho scenára zahrnuté v bodoch 165 – 169 CEEAG (v prípade projektov a činností, ktoré patria do rozsahu pôsobnosti oddielu 4.3.1) a v bodoch 226 – 230 CEEAG (v prípade projektov a činností, ktoré patria do rozsahu pôsobnosti oddielov 4.4 a 4.5) a vyplňte otázky z príslušného formulára doplňujúcich informácií k oddielu 4.3.1, 4.4 alebo 4.5.

1. V prípade potreby stručne vysvetlite dôvody výberu pravdepodobného kontrafaktuálneho scenára (pravdepodobných kontrafaktuálnych scenárov) vzhľadom na rôzne navrhované kategórie príjemcov.

1. Vyčíslite náklady a príjmy v rámci faktického a kontrafaktuálneho scenára a zdôvodnite zmenu správania, ak je to relevantné pre každú kategóriu príjemcu, porovnaním ziskovosti referenčného projektu[[5]](#footnote-6) alebo činnosti so znížením dane alebo parafiškálneho poplatku a bez neho[[6]](#footnote-7), a to na základe:
2. príslušného referenčného projektu, zodpovedajúcich kontrafaktuálnych scenárov a výslednej likvidnej medzery[[7]](#footnote-8)

*ALEBO*

1. ekvivalentných údajov.

1. S cieľom posúdiť súlad s bodom 27 CEEAG uveďte informácie, ktoré potvrdia, že pomoc neslúži na úhradu nákladov na činnosť, ktorú by príjemca pomoci vykonával v každom prípade, ani na kompenzáciu bežného podnikateľského rizika spojeného s hospodárskou činnosťou.

1. S cieľom preukázať súlad s bodmi 29, 31 a 316 CEEAG uveďte, či sa projekt alebo činnosť začali už predtým, ako príjemca predložil vnútroštátnym orgánom písomnú žiadosť o poskytnutie pomoci.

1. V prípade projektov alebo činností, ktoré sa začali pred podaním žiadosti o poskytnutie pomoci:
2. potvrďte, že opatrením sa stanovuje právo na pomoc v súlade s objektívnymi a nediskriminačnými kritériami a bez toho, aby si členské štáty ďalej uplatňovali diskrečnú právomoc, a že opatrenie bolo prijaté a nadobudlo účinnosť pred začatím prác na podporenom projekte alebo činnosti,

*ALEBO*

1. v prípade, že sa projekt alebo činnosť začali už pred podaním písomnej žiadosti o poskytnutie pomoci a pred prijatím a/alebo nadobudnutím účinnosti opatrenia, potvrďte, že na projekt alebo činnosť sa už vzťahovala predchádzajúca podobná schéma vo forme daňového alebo parafiškálneho zvýhodnenia,

*ALEBO*

1. dokážte, že projekt alebo činnosť patrí do jedného z výnimočných prípadov uvedených v bode 31 písm. b) alebo c) CEEAG.

1. Na preukázanie súladu s bodom 30 CEEAG potvrďte, že žiadosť o poskytnutie pomoci obsahuje aspoň meno žiadateľa, opis projektu alebo činnosti vrátane miesta, kde sa uskutočnia, a výšku pomoci potrebnej na ich realizáciu.

1. Na preukázanie súladu s bodom 32 CEEAG:
2. Uveďte, či existujú normy Únie[[8]](#footnote-9) uplatniteľné na notifikované opatrenie (opatrenia), povinné vnútroštátne normy, ktoré sú prísnejšie alebo ambicióznejšie ako príslušné normy Únie, alebo povinné vnútroštátne normy prijaté v prípade, že neexistujú normy Únie.

V tejto súvislosti uveďte informácie na preukázanie stimulačného účinku.

1. Ak bola príslušná norma Únie už prijatá, ale ešte nenadobudla účinnosť, preukážte, že pomoc má stimulačný účinok, pretože motivuje k uskutočneniu a dokončeniu investície aspoň 18 mesiacov pred nadobudnutím účinnosti normy.

1. V prípade projektov a činností, ktoré patria do rozsahu pôsobnosti oddielu 4.2, vysvetlite, či sú projekty s dobou návratnosti[[9]](#footnote-10) kratšou ako päť rokov oprávnené na pomoc v rámci opatrenia (opatrení). V prípade kladnej odpovede poskytnite dôkazy o tom, že pomoc je potrebná na motivovanie zmeny správania, ako sa vyžaduje v bode 142 CEEAG.

|  |
| --- |
| Neporušenie žiadneho relevantného ustanovenia právnych predpisov Únie |

*Pri vypĺňaní tohto oddielu postupujte podľa informácií v oddiele 3.1.3. (bod 33) CEEAG.*

1. Uveďte informácie, ktoré potvrdzujú súlad s príslušnými ustanoveniami právnych predpisov EÚ v súlade s bodom 33 CEEAG.

1. Ak sa na financovanie opatrenia (opatrení) používa poplatok, objasnite, či je potrebné vykonať posúdenie súladu s článkami 30 a 110 ZFEÚ. V prípade kladnej odpovede preukážte, ako je opatrenie v súlade s ustanoveniami článkov 30 a 110 ZFEÚ.V tejto súvislosti sa možno odvolať na informácie predložené v rámci otázky č. 5 bodu ii), ak je notifikované opatrenie (sú notifikované opatrenia) financované prostredníctvom poplatku.

|  |
| --- |
| *Negatívna podmienka: pomoc nemôže neprípustne ovplyvňovať obchodné podmienky v takej miere, že by to bolo v rozpore so spoločným záujmom* |

|  |
| --- |
| Minimalizácia narušení hospodárskej súťaže a obchodu |

|  |
| --- |
| Nevyhnutnosť pomoci |

*Pri vypĺňaní tohto oddielu postupujte podľa informácií v oddiele 3.2.1.1 (body 34 – 38) CEEAG.*

1. Vysvetlite, ktoré zlyhanie (zlyhania) trhu, ktoré vaše orgány identifikovali, bráni (bránia) dosiahnutiu dostatočnej úrovne ochrany životného prostredia. Uveďte, do ktorej kategórie zistené zlyhania trhu patria, s odkazom na písmeno a), b), c) alebo d) bodu 34 CEEAG.

1. V súlade s bodom 35 CEEAG uveďte informácie o všetkých existujúcich politikách a opatreniach, ktoré identifikovali vaše orgány a ktoré sa už zameriavajú na zistené regulačné zlyhania alebo zlyhania trhu.

1. Na preukázanie súladu s bodom 36 CEEAG uveďte informácie, ktoré preukazujú, že pomoc sa účinne zameriava na zvyšné zlyhania trhu, pričom zohľadnite aj všetky ostatné už zavedené politiky a opatrenia na riešenie niektorých zistených zlyhaní trhu.

1. Na preukázanie súladu s bodom 37 CEEAG vysvetlite, či podľa vedomostí vašich orgánov už boli v rámci Únie za trhových podmienok vykonané projekty alebo činnosti podobné tým, na ktoré sa vzťahuje (vzťahujú) notifikované opatrenie (opatrenia), pokiaľ ide o ich technologický obsah, úroveň rizika a veľkosť. V prípade kladnej odpovede poskytnite ďalšie dôkazy na preukázanie potreby štátnej pomoci.

1. Na preukázanie súladu s bodom 38 CEEAG uveďte odkaz na kvantitatívne dôkazy, ktoré už boli poskytnuté v rámci odpovede na otázku č. 14 bod C.

|  |
| --- |
| Vhodnosť |

*Pri vypĺňaní tohto oddielu postupujte podľa informácií v oddiele 3.2.1.2 (body 39 – 46) CEEAG.*

1. Na overenie súladu s bodom 40 CEEAG preukážte, že nie sú k dispozícii menej narušujúce nástroje, ktoré sú vhodnejšie.

1. Na overenie súladu s bodom 41 CEEAG preukážte, že opatrenie pomoci je navrhnuté tak, aby nenarušilo účinnosť iných opatrení na nápravu toho istého zlyhania trhu, ako sú napríklad trhové mechanizmy (napr. EU ETS).

1. Na preukázanie súladu s bodom 42 CEEAG potvrďte, že žiaden z príjemcov opatrenia (opatrení) pomoci by nemohol niesť zodpovednosť za znečistenie podľa platných právnych predpisov Únie alebo vnútroštátnych právnych predpisov (zásada *„znečisťovateľ platí“*).

1. Na overenie súladu s bodmi 43 až 46 CEEAG a na preukázanie vhodnosti pomoci spomedzi rôznych nástrojov pomoci uveďte tieto informácie:
2. Vysvetlite, prečo sú iné, potenciálne menej narušujúce formy pomoci menej vhodné, tak ako sa vyžaduje v bode 44 CEEAG.

1. Preukážte, že výber nástroja pomoci je vhodný v prípade zlyhania trhu, ktoré sa má opatrením (opatreniami) pomoci riešiť, ako sa vyžaduje v bode 45 CEEAG.

1. Vysvetlite, ako sú opatrenie pomoci a jeho štruktúra vhodné na dosiahnutie cieľa opatrenia (bod 46 CEEAG).

|  |
| --- |
| Primeranosť |

*Pri vypĺňaní tohto oddielu postupujte podľa informácií v oddiele 4.7.2.4 (body 318 – 320) CEEAG.*

1. S cieľom overiť súlad s bodom 318 CEEAG poskytnite informácie na preukázanie toho, že pomoc nepresahuje bežnú výšku dane alebo odvodu, ktorá by sa inak uplatňovala.

1. V prípadoch, keď zníženie dane alebo parafiškálneho poplatku súvisí s investičnými nákladmi, v závislosti od oddielu CEEAG, ktorý sa vzťahuje na podporované činnosti, opíšte v súlade s bodom 319 CEEAG, ako sa zabezpečí, aby pomoc nepresiahla uplatniteľné intenzity pomoci a maximálne výšky pomoci:

o v prípade oddielu 4.2 (body 146 – 151 CEEAG)

o v prípade oddielu 4.3.1 (body 177 – 180 CEEAG)

o v prípade oddielu 4.3.2 (body 200 – 204 CEEAG)

o v prípade oddielu 4.4 (body 239 – 245 CEEAG)

o v prípade oddielu 4.5 (body 265 – 271 CEEAG)

o v prípade oddielu 4.6 (body 288 – 291 CEEAG)

V súvislosti s maximálnymi intenzitami pomoci a maximálnymi výškami pomoci vyplňte otázky z príslušného formulára doplňujúcich informácií pre príslušný oddiel.

1. V prípadoch, keď zníženie dane alebo parafiškálneho poplatku znižuje opakujúce sa prevádzkové náklady, s cieľom overiť súlad s bodom 320 CEEAG opíšte, ako sa zabezpečí, aby výška pomoci nepresiahla rozdiel medzi nákladmi na projekt alebo činnosť, ktorý je šetrný, resp. ktorá je šetrná k životnému prostrediu, a nákladmi v kontrafaktuálnom scenári, ktorý je menej šetrný k životnému prostrediu. Zároveň podrobne vysvetlite, ako sa zohľadnia potenciálne úspory nákladov a/alebo dodatočné príjmy v rámci projektu šetrnejšieho k životnému prostrediu.

|  |
| --- |
| Transparentnosť |

*Pri vypĺňaní tohto oddielu postupujte podľa informácií v oddiele 3.2.1.4 (body 58 – 62) CEEAG.*

1. Potvrďte, že členský štát splní požiadavky na transparentnosť stanovené v bodoch 58 – 61 CEEAG.

1. Uveďte internetový odkaz, prostredníctvom ktorého bude zverejnené úplné znenie schválenej schémy pomoci alebo rozhodnutia o poskytnutí individuálnej pomoci a jeho vykonávacích ustanovení a informácie o každej individuálnej pomoci poskytnutej *ad hoc* alebo v rámci schémy pomoci schválenej na základe CEEAG a presahujúcej 100 000 EUR, pričom výšky individuálnej pomoci sa môžu uverejniť v rozpätiach stanovených v bode 60 CEEAG.

|  |
| --- |
| Zabránenie neprípustným negatívnym vplyvom na hospodársku súťaž a obchod a vyrovnávanie |

*Pri vypĺňaní tohto oddielu postupujte podľa informácií v oddiele 3.2.2 (body 63 – 70) a v oddiele 4.7.2.5 (body 322 – 324) CEEAG.*

1. Na overenie súladu s bodom 67 CEEAG uveďte informácie o možných krátkodobých a dlhodobých negatívnych vplyvoch notifikovaného opatrenia (notifikovaných opatrení) na hospodársku súťaž a obchod.

1. Vysvetlite, či sa na opatrenie vzťahuje niektorá z nasledujúcich situácií:
   1. Bude z neho čerpať výhody len jeden príjemca alebo veľmi obmedzený počet príjemcov.

* 1. Týka sa trhu (trhov), na ktorom (ktorých) etablovaní prevádzkovatelia nadobudli trhovú silu ešte pred liberalizáciou trhu.

1. Ak sa opatrenie pomoci zameriava na konkrétnu technologickú voľbu/cestu, zdôvodnite túto technologickú voľbu a to, prečo neodradí od zavádzania ekologickejších technológií.

1. Ak z notifikovaného opatrenia (notifikovaných opatrení) bude čerpať výhody iba jeden príjemca alebo veľmi obmedzený počet príjemcov, na overenie súladu s bodom 68 CEEAG:
   1. Vysvetlite, či notifikované opatrenie (opatrenia) posilňuje (posilňujú) alebo zachováva (zachovávajú) trhovú silu príjemcu (príjemcov) alebo či odrádza (odrádzajú) existujúcich konkurentov od expanzie alebo ich núti (nútia) k odchodu z trhu, prípadne odrádza (odrádzajú) nových konkurentov od vstupu na trh. V tejto súvislosti takisto vysvetlite, či opatrenie pomoci povedie k zvýšeniu výrobnej kapacity príjemcu.

* 1. Opíšte opatrenie (opatrenia) zavedené na obmedzenie možného narušenia hospodárskej súťaže spôsobeného poskytnutím pomoci príjemcovi (príjemcom).

1. Na overenie súladu s bodom 69 CEEAG vysvetlite:
   1. Či je pomoc poskytnutá v rámci notifikovaného opatrenia (notifikovaných opatrení) zameraná na zachovanie hospodárskej činnosti v jednom regióne alebo jej odlákanie z iných regiónov v rámci vnútorného trhu.

* 1. V prípade kladnej odpovede uveďte, aký je čistý environmentálny vplyv notifikovaného opatrenia (notifikovaných opatrení) a ako notifikované opatrenie (opatrenia) zvyšuje (zvyšujú) existujúcu úroveň ochrany životného prostredia v členských štátoch.

* 1. Prečo pomoc poskytnutá v rámci notifikovaného opatrenia (notifikovaných opatrení) nemá za následok žiadne preukázateľne negatívne vplyvy na hospodársku súťaž a obchod.

1. Na overenie súladu s bodom 70 CEEAG:
   1. Potvrďte, že pomoc sa môže v rámci notifikovanej schémy poskytnúť maximálne na desať rokov od dátumu oznámenia rozhodnutia Komisie, ktorým sa pomoc vyhlásila za zlučiteľnú.

* 1. Potvrďte, že ak by vaše orgány chceli predĺžiť trvanie schémy nad rámec uvedeného maximálneho obdobia, opatrenie opäť notifikujú.

1. Opíšte, ako je zabezpečené, že pomoc sa v súlade s bodom 322 CEEAG poskytuje rovnakým spôsobom všetkým oprávneným podnikom pôsobiacim v tom istom odvetví hospodárskej činnosti, ktoré sa, pokiaľ ide o zámery alebo ciele opatrenia pomoci, nachádzajú v takej istej alebo podobnej skutkovej situácii.

1. V prípade schém, ktoré trvajú viac ako tri roky, opíšte v súlade s bodom 323 CEEAG monitorovanie, ktoré sa vykoná s cieľom zabezpečiť, aby bola pomoc naďalej nevyhnutná, a potvrďte, že schéma bude predmetom overovania aspoň každé tri roky.

1. Podľa bodu 324 CEEAG a v závislosti od oddielu CEEAG, ktorý sa vzťahuje na podporované činnosti, odpovedzte na nasledujúcu otázku (nasledujúce otázky) v príslušnom formulári doplňujúcich informácií. V prípade projektov, na ktoré sa vzťahuje oddiel:

o 4.2 *(otázka 52 uvedená v príslušnom formulári doplňujúcich informácií)*

o 4.3.1 *(otázky 49 – 52 uvedené v príslušnom formulári doplňujúcich informácií)*

o 4.3.2 *(otázky 46 – 55 uvedené v príslušnom formulári doplňujúcich informácií)*

|  |
| --- |
| *Vyváženie pozitívnych vplyvov pomoci a negatívnych vplyvov na hospodársku súťaž a obchod* |

*Pri vypĺňaní tohto oddielu postupujte podľa informácií v oddiele 3.3 (body 71 – 76) CEEAG.*

1. Na overenie súladu s bodom 72 CEEAG vysvetlite, či činnosti podporované v rámci notifikovaného opatrenia spĺňajú kritériá environmentálne udržateľných hospodárskych činností stanovené v článku 3 nariadenia Európskeho parlamentu a Rady (EÚ) 2020/852[[10]](#footnote-11) vrátane zásady „nespôsobovať významnú škodu“ alebo iných porovnateľných metodík.

|  |
| --- |
| **Oddiel C: Hodnotenie** |

*Pri vypĺňaní tohto oddielu postupujte podľa informácií v kapitole 5 (body 455 – 463) CEEAG.*

1. Ak notifikované opatrenie (opatrenia) prekračuje (prekračujú) prahové hodnoty rozpočtu/výdavkov uvedené v bode 456 CEEAG, buď vysvetlite, prečo by sa podľa vás mala uplatniť výnimka uvedená v bode 457 CEEAG, alebo pripojte k tomuto formuláru doplňujúcich informácií prílohu, ktorá obsahuje návrh plánu hodnotenia pokrývajúci rozsah uvedený v bode 458 CEEAG[[11]](#footnote-12).

……………………………………………………………………………………………

1. Ak je k dispozícii návrh plánu hodnotenia:
2. Uveďte zhrnutie daného návrhu plánu hodnotenia, ktorý je súčasťou prílohy.

………………………………………………………………………………….

1. Potvrďte, že bude dodržaný bod 460 CEEAG.

………………………………………………………………………………….

1. Uveďte dátum a internetový odkaz, prostredníctvom ktorého bude plán hodnotenia verejne dostupný.

………………………………………………………………………………….

1. Na overenie súladu s bodom 459 písm. b) CEEAG v prípade, že schéma pomoci v súčasnosti nepodlieha hodnoteniu *ex post* a jej trvanie presahuje tri roky, potvrďte, že oznámite návrh plánu hodnotenia do 30 pracovných dní po významnej zmene, ktorou sa zvýši rozpočet schémy na viac ako 150 miliónov EUR v ktoromkoľvek danom roku alebo 750 miliónov EUR počas celého trvania schémy.

1. Na overenie súladu s bodom 459 písm. c) CEEAG v prípade, že schéma pomoci v súčasnosti nepodlieha hodnoteniu *ex post*, uveďte záväzok, že členský štát oznámi návrh plánu hodnotenia do 30 pracovných dní po tom, ako boli v oficiálnych účtoch zaznamenané výdavky, ktoré v predchádzajúcom roku presiahli 150 miliónov EUR.

1. Na overenie súladu s bodom 461 CEEAG:
   1. Objasnite, či už bol vybraný nezávislý expert alebo či bude vybraný v budúcnosti.

* 1. Uveďte informácie o výberovom konaní experta.

* 1. Zdôvodnite, prečo je expert nezávislý od orgánu poskytujúceho pomoc.

1. Na overenie súladu s bodom 461 CEEAG:
   1. Uveďte navrhované termíny na predloženie priebežnej a záverečnej hodnotiacej správy. Upozorňujeme, že v súlade s bodom 463 CEEAG sa záverečná hodnotiaca správa musí predložiť Komisii včas, aby sa mohlo posúdiť prípadné predĺženie schémy pomoci, a to najneskôr deväť mesiacov pred uplynutím jej platnosti. Upozorňujeme, že uvedenú lehotu možno skrátiť v prípade schém, pri ktorých sa za posledné dva roky vykonávania vyžadovalo hodnotenie.

* 1. Potvrďte, že priebežná a záverečná hodnotiaca správa budú zverejnené. Uveďte dátum a internetový odkaz, prostredníctvom ktorého budú tieto správy verejne dostupné.

|  |
| --- |
| **Oddiel D – Podávanie správ a monitorovanie** |

*Pri vypĺňaní tohto oddielu postupujte podľa informácií v oddiele 6 (body 464 a 465) CEEAG.*

1. Potvrďte, že členský štát splní požiadavky na podávanie správ a monitorovanie stanovené v oddiele 6 bodoch 464 a 465 CEEAG.

………………………………………………………………………………………….....

1. Ú. v. EÚ C 80, 18.2.2022, s. 1. [↑](#footnote-ref-2)
2. Upozorňujeme, že v prípade schémy pomoci trvanie predstavuje obdobie, počas ktorého možno požiadať o poskytnutie pomoci a rozhodnúť o nej (vrátane času, ktorý potrebujú vnútroštátne orgány na schválenie žiadostí o poskytnutie pomoci). Trvanie uvedené v tejto otázke nesúvisí s trvaním zmlúv uzavretých v rámci schémy pomoci, ktoré môžu platiť aj po skončení trvania opatrenia. [↑](#footnote-ref-3)
3. Upozorňujeme, že zmena skutočného alebo odhadovaného rozpočtu môže predstavovať zmenu pomoci, ktorá si vyžaduje novú notifikáciu. [↑](#footnote-ref-4)
4. Ďalšie usmernenie k tomu, ako by sa mal vypracovať pravdepodobný kontrafaktuálny scenár, sa uvádza v bodoch 38 a 52, ako aj v poznámkach pod čiarou č. 39 a 45 CEEAG. [↑](#footnote-ref-5)
5. Pojem „referenčný projekt“ je vymedzený v bode 19 ods. 63 CEEAG. [↑](#footnote-ref-6)
6. Ak napríklad opatrenie spočíva v znížení dane z registrácie vozidiel v prípade elektrických vozidiel, členský štát by najskôr musel porovnať ziskovosť referenčného projektu (nadobudnutie vozového parku elektrických vozidiel) a kontrafaktuálneho projektu (napr. nadobudnutie vozového parku benzínových vozidiel), pričom by sa v oboch scenároch uplatnila bežná registračná daň. Následne musí členský štát preukázať, že zníženie dane z registrácie vozidiel v prípade elektrických vozidiel by príjemcu motivovalo k nadobudnutiu vozového parku elektrických vozidiel, a to porovnaním ziskovosti referenčného projektu so znížením dane (t. j. nadobudnutie vozového parku elektrických vozidiel s uplatnením zníženej registračnej dane) a ziskovosti kontrafaktuálneho projektu (t. j. nadobudnutie vozového parku benzínových vozidiel s uplatnením bežnej sadzby dane z registrácie vozidiel). Ďalším príkladom by mohlo byť opatrenie pozostávajúce zo 40 % dodatočného odpisu nákladov zo základu zdaniteľného príjmu nad rámec štandardného odpisu na daňové účely v prípade investícií do strojových zariadení šetrných k životnému prostrediu. V takom prípade by členský štát musel porovnať ziskovosť referenčného projektu (nadobudnutie strojových zariadení šetrných k životnému prostrediu) a kontrafaktuálneho projektu (napr. nadobudnutie bežných strojových zariadení), pričom by v oboch scenároch uplatnil štandardné pravidlá odpisovania na daňové účely a rovnaké obdobie odpisovania. Následne musí členský štát preukázať, že dodatočné zníženie základu dane o 40 % investičných nákladov na strojové zariadenia šetrné k životnému prostrediu (t. j. celkový odpis vo výške 140 % nákladov počas životnosti strojového zariadenia) by motivovalo príjemcu k nadobudnutiu tejto drahšej verzie. To možno vykonať porovnaním ziskovosti referenčného projektu so znížením dane (t. j. konečná suma splatnej dane po uplatnení dodatočného odpisu na základ dane) a ziskovosti kontrafaktuálneho projektu (t. j. konečná suma splatnej dane po uplatnení štandardných pravidiel odpisovania na základ dane). [↑](#footnote-ref-7)
7. Pozri príklady uvedené v poznámke pod čiarou č. 6. [↑](#footnote-ref-8)
8. Podľa bodu 19 ods. 89 CEEAG „norma Únie“ je:

   *záväzná norma Únie, v ktorej sa stanovujú požadované úrovne ochrany životného prostredia, ktoré majú jednotlivé podniky dosiahnuť, okrem noriem alebo cieľov stanovených na úrovni Únie, ktoré sú záväzné pre členské štáty, nie však pre jednotlivé podniky;*

   *povinnosť využívať najlepšie dostupné techniky, ako sa vymedzujú v smernici 2010/75/EÚ, a zabezpečiť, aby úrovne emisií neboli vyššie ako úrovne emisií, ktoré by sa dosiahli pri uplatňovaní najlepších dostupných techník; ak sú úrovne emisií spojené s najlepšími dostupnými technikami vymedzené vo vykonávacích aktoch prijatých v súlade so smernicou 2010/75/EÚ alebo podľa iných uplatniteľných smerníc, na účely týchto usmernení sa budú uplatňovať uvedené úrovne; ak budú tieto úrovne vyjadrené ako rozsah, uplatní sa limit, pri ktorom došlo v dotknutom podniku k prvému dosiahnutiu najlepších dostupných techník.* [↑](#footnote-ref-9)
9. Doba návratnosti je množstvo času potrebného na vrátenie nákladov na investície (bez pomoci). [↑](#footnote-ref-10)
10. Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13). [↑](#footnote-ref-11)
11. Vzor formulára doplňujúcich informácií na oznámenie plánu hodnotenia (časť III.8) je k dispozícii tu: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-12)