|  |
| --- |
| III.6. daļa.Atjaunināta\* papildinformācijas lapa par valsts atbalstu, ko piešķir saskaņā ar Pamatnostādnēm par valsts atbalstu klimata, vides aizsardzības un enerģētikas pasākumiem (2022) (*CEEAG*)[[1]](#footnote-2) 4.7.2. nodaļa. Atbalsts aizsardzībai vides nodokļu vai parafiskālo nodevu samazinājumu veidā  \* Vēl nav oficiāli pieņemta. |

*Šī papildinformācijas lapa ir jāizmanto, lai paziņotu par visu atbalstu, uz ko attiecas Pamatnostādnes par valsts atbalstu klimata, vides aizsardzības un enerģētikas pasākumiem (2022) (turpmāk* CEEAG*).*

*Šī papildinformācijas lapa attiecas uz pasākumiem, ko aptver* CEEAG *4.7.2. nodaļa. Ja paziņojumā ir iekļauti pasākumi, uz kuriem attiecas vairāk nekā viena* CEEAG *nodaļa, aizpildiet arī atbilstošo papildinformācijas lapu par attiecīgo* CEEAG *nodaļu, kad tā būs pieejama.*

*Visiem dokumentiem, ko dalībvalstis iesniedz kā šīs papildinformācijas lapas pielikumus, jābūt numurētiem, un dokumentu numuri jānorāda attiecīgajās šīs papildinformācijas lapas sadaļās.*

|  |
| --- |
| **A sadaļa. Kopsavilkums par galvenajiem paziņoto pasākumu aspektiem** |

1. **Paziņoto pasākumu priekšvēsture un mērķi**
   1. Ja tas nav jau iztirzāts Vispārīgās informācijas veidlapas (I daļa) 5.2. sadaļā, norādiet priekšvēsturi un pamatmērķi, arī jebkādus Savienības vides aizsardzības mērķrādītājus, kurus ar pasākumu paredzēts atbalstīt.

* 1. Norādiet citus ar pasākumu sasniedzamos mērķus, ja tādi ir. Attiecībā uz mērķiem, kas nav tikai vidiski, paskaidrojiet, vai tie var novest pie iekšējā tirgus izkropļojumiem.

1. **Stāšanās spēkā un ilgums**
   1. Ja tas nav jau norādīts Vispārīgās informācijas veidlapas (I daļa) 5.5. sadaļā, norādiet, no kāda datuma atbalsta shēmai paredzēts stāties spēkā.

* 1. Norādiet shēmas ilgumu[[2]](#footnote-3).

1. **Atbalsta saņēmēji** 
   1. Ja tas nav jau norādīts Vispārīgās informācijas veidlapas (I daļa) 3. sadaļā, aprakstiet (potenciālos) atbalsta saņēmējus.

* 1. Norādiet atbalsta saņēmēju atrašanās vietu (t. i., vai pasākumā piedalīties drīkst tikai saimnieciskās vienības, kas atrodas attiecīgajā dalībvalstī, vai arī vienības citās dalībvalstīs).

* 1. Lai varētu novērtēt atbilstību *CEEAG* 15. punktam, norādiet, vai atbalsts tiek piešķirts saskaņā ar pasākumiem par labu uzņēmumam (individuāli vai shēmas ietvaros), uz kuru attiecas neizpildīts atgūšanas rīkojums saskaņā ar iepriekšēju Komisijas lēmumu, ar kuru atbalsts atzīts par nelikumīgu un nesaderīgu ar iekšējo tirgu.

Ja atbilde ir apstiprinoša, sniedziet informāciju par vēl atgūstamo atbalsta summu, lai Komisija to ņemtu vērā atbalsta pasākumu novērtējumā.

1. Apstipriniet, ka pasākumi neietver atbalstu darbībām, kas neietilpst *CEEAG* piemērošanas tvērumā (sk. *CEEAG* 13. punktu). Pretējā gadījumā sniedziet sīkāku informāciju.

1. **Pasākumu budžets un finansējums**
   1. Ja tas nav jau minēts vispārīgās informācijas veidlapas (I daļa) 7.1. sadaļas tabulā, norādiet gada budžetu un/vai kopējo budžetu visam pasākumu laikam; ja kopējais budžets nav zināms (piemēram, tāpēc, ka tas ir atkarīgs no konkursu rezultātiem), norādiet budžeta aplēsi un arī attiecīgās aplēses sagatavošanai izmantotos pieņēmumus[[3]](#footnote-4).

* 1. Ja pasākums (t. i., nodokļa/parafiskālās nodevas samazinājums) tiek finansēts no nodevas, precizējiet, vai:
  2. nodeva ir noteikta ar likumu vai kādu citu leģislatīvu aktu; ja atbilde ir apstiprinoša, norādiet tiesību aktu, tā numuru un pieņemšanas un spēkā stāšanās datumu, kā arī interneta saiti uz šo tiesību aktu;

* 1. nodevu vienlīdz piemēro gan vietējiem, gan importētiem produktiem;

* 1. paziņotais pasākums būs vienlīdz izdevīgs gan attiecībā uz vietējiem, gan importētiem produktiem;

* 1. nodeva pasākumu finansē pilnībā vai tikai daļēji. Ja nodeva pasākumu finansē tikai daļēji, norādiet citus pasākuma finansējuma avotus un to attiecīgo proporciju;

* 1. nodevu, ko izmanto paziņotā pasākuma finansēšanai, izmanto arī citu atbalsta pasākumu finansēšanai. Ja jā, norādiet, kādi citi atbalsta pasākumi tiek finansēti ar attiecīgo nodevu.

|  |
| --- |
| **B sadaļa. Atbalsta shēmas saderības novērtējums** |

|  |
| --- |
| *Pozitīvais nosacījums: atbalstam ir jāveicina saimnieciskās darbības attīstība* |

|  |
| --- |
| Ieguldījums saimnieciskās darbības attīstībā |

*Lai sniegtu šajā sadaļā prasīto informāciju, sk.* CEEAG *3.1.1. iedaļu (23.–25. punktu), 4.7.2.1. iedaļu (310. punktu) un 4.7.2.2. iedaļu (311.–313. punktu).*

1. Līguma par Eiropas Savienības darbību (LESD) 107. panta 3. punkta c) apakšpunktā ir noteikts, ka Komisija par saderīgu var atzīt “atbalstu, kas veicina konkrētu saimniecisko darbību vai konkrētu tautsaimniecības jomu attīstību, ja šādam atbalstam nav tāds nelabvēlīgs iespaids uz tirdzniecības apstākļiem, kas ir pretrunā kopīgām interesēm”. Tas nozīmē, ka saskaņā ar šo LESD noteikumu saderīgam atbalstam ir jāveicina konkrētas saimnieciskās darbības attīstība.

Lai varētu novērtēt atbilstību *CEEAG* 23. punktam, norādiet, kādas saimnieciskās darbības ar atbalstu tiks veicinātas, kā arī to, kā tiek atbalstīta minēto darbību attīstība.

1. Lai varētu novērtēt atbilstību *CEEAG* 25. punktam, aprakstiet, vai un kā atbalsts dos “ieguldījumu Savienības klimata rīcībpolitikas, vides rīcībpolitikas un enerģētikas rīcībpolitikas mērķu sasniegšanā”, un, konkrētāk, kādi ir “paredzamie atbalsta sniegtie labumi, proti, tā būtiskais ieguldījums vides aizsardzībā, arī klimata pārmaiņu mīkstināšanā jeb klimatmitigācijā, vai iekšējā enerģijas tirgus efektīvā darbībā”.

1. Turklāt atkarībā no tā, kura *CEAAG* iedaļa attiecas uz atbalstītajām darbībām, norādiet, kādā mērā atbalsts ir saistīts ar *CEEAG* 135. punktā (4.2. iedaļā), *CEEAG* 160. un 161. punktā (4.3.1. iedaļā), *CEEAG* 190. un 191. punktā (4.3.2. iedaļā), *CEEAG* 217.–219. punktā (4.4. iedaļā), 253. un 254. punktā (4.5. iedaļā) vai *CEEAG* 276.–278. punktā (4.6. iedaļā) aprakstītajiem mērķiem un/vai rīcībpolitikām.

1. Saskaņā ar *CEEAG* 311. punktu un atkarībā no tā, kura *CEEAG* iedaļa attiecas uz atbalstītajām darbībām, sniedziet informāciju par to, kāds tieši ir atbalsta pasākumu tvērums un atbalstītās darbības, atbildot uz tālāk norādītajiem jautājumiem, kas iekļauti attiecīgajā papildinformācijas lapā. Ja uz darbībām attiecas šīs iedaļas:

o 4.2. iedaļa (attiecīgās papildinformācijas lapas 9.–12. jautājums);

o 4.3.1. iedaļa (attiecīgās papildinformācijas lapas 10. jautājums);

o 4.3.2. iedaļa (attiecīgās papildinformācijas lapas 10. jautājums);

o 4.4. iedaļa (attiecīgās papildinformācijas lapas 11.–13. jautājums);

o 4.5. iedaļa (attiecīgās papildinformācijas lapas 10.–15. jautājums);

o 4.6. iedaļa (attiecīgās papildinformācijas lapas 10.–12. jautājums).

1. Aplieciniet, ka atbalstīto darbību galvenais mērķis ir dekarbonizācija. Ja siltumnīcefekta gāzu emisiju prevencija vai samazināšana ir atbalsta pasākuma galvenais mērķis, skatiet *CEEAG* 4.1. iedaļas papildinformācijas lapu saskaņā ar *CEEAG* 312. punktu, jo šāds atbalsts tiek novērtēts, balstoties uz *CEEAG* 4.1. iedaļu.

1. Detalizēti aprakstiet nodokļus un/vai parafiskālās nodevas, kas tiks samazinātas (arī to mērķi, piemērošanas veidu, likmi un puses, kas ir iesaistītas likmes noteikšanā un pārskatīšanā, kā arī gūto ieņēmumu iekasēšanā un pārvaldībā). Uz šā pamata, lai nodrošinātu atbilstību *CEEAG* 313. punktam, pierādiet, ka ierosinātais pasākums neietver to nodokļu vai nodevu samazinājumus, kas atspoguļo enerģijas vai saistīto pakalpojumu sniegšanas pamatizmaksas, piemēram, tīkla maksas vai maksas, ar kurām finansē jaudas mehānismus. Turklāt aplieciniet, ka šis pasākums neattiecas uz samazinājumiem, ko piemēro nodevām par elektroenerģijas patēriņu, ar kurām finansē enerģētikas rīcībpolitikas mērķi.

1. Aprakstiet atbalsta saņēmējiem piemērojamās atbilstības prasības (piemēram, norādot visas tehniskās, vidiskās (t. i., atļaujas), finansiālās (t. i., nodrošinājumu) vai citas prasības, kas atbalsta saņēmējiem jāizpilda).

|  |
| --- |
| Stimulējoša ietekme |

*Lai sniegtu šajā sadaļā prasīto informāciju, sk.* CEEAG *3.1.2. iedaļu (26.–32. punktu) un 4.7.2.3. iedaļu (315. un 316. punktu).*

1. Uzskatīt, ka atbalsts veicina saimniecisku darbību, var tikai tad, ja tam ir stimulējoša ietekme. Lai novērtētu atbilstību *CEEAG* 26. punktam, norādiet, kā pasākumi atbalsta saņēmēju rosina mainīt “uzvedību, iesaistīties papildu saimnieciskā darbībā vai videi nekaitīgākā saimnieciskā darbībā, ko atbalsta saņēmējs nedarītu, ja nebūtu atbalsta, vai darītu to ierobežotā vai atšķirīgā veidā”.

1. Saskaņā ar *CEEAG* 28. un 315. punktu veiciet tālāk norādītās darbības.

Visaptveroši aprakstiet faktisko scenāriju, kas no atbalsta pasākuma, paredzams, izrietēs, un hipotētisko scenāriju (scenārijus), kas, visticamāk, iestātos, ja atbalsta pasākuma nebūtu[[4]](#footnote-5). Ja sagaidāt, ka atbalstu saņemt varētu dažādu kategoriju atbalsta saņēmēji, pārliecinieties, ka hipotētiskais scenārijs ir ticams attiecībā uz katru no šīm kategorijām.

Ņemiet vērā prasības attiecībā uz hipotētisko scenāriju, kas iekļautas *CEEAG* 165.–169. punktā (projektiem un darbībām, kas ietilpst 4.3.1. iedaļas darbības jomā) un 226.–230. punktā (attiecībā uz projektiem un darbībām, kas ietilpst 4.4. un 4.5. iedaļas darbības jomā), un aizpildiet atbildes uz jautājumiem attiecīgi 4.3.1., 4.4. vai 4.5. iedaļas papildinformācijas lapā.

1. Īsi pamatojiet ticamā hipotētiskā scenārija vai scenāriju izvēli, attiecīgā gadījumā ņemot vērā ierosinātās dažādās atbalsta saņēmēju kategorijas.

1. Kvantificējiet faktisko un hipotētisko scenāriju izmaksas un ieņēmumus un attiecīgā gadījumā pamatojiet rīcības maiņu attiecībā uz katru atbalsta saņēmēju kategoriju, salīdzinot, cik rentabls ir atsauces projekts[[5]](#footnote-6) vai darbība ar nodokļa vai parafiskālās nodevas samazinājumu[[6]](#footnote-7) un bez tā, balstoties uz:
2. attiecīgo atsauces projektu, attiecīgajiem hipotētiskajiem scenārijiem un no tiem izrietošo finansējuma deficītu[[7]](#footnote-8);

*VAI*

1. līdzvērtīgiem datiem.

1. Lai varētu novērtēt atbilstību *CEEAG* 27. punktam, sniedziet informāciju, kas apstiprina, ka atbalsts neatbalsta tādas darbības izmaksas, kuras atbalsta saņēmējs veiktu jebkurā gadījumā, un nekompensē saimnieciskās darbības parasto uzņēmējdarbības risku.

1. Lai pierādītu atbilstību *CEEAG* 29., 31. un 316. punktam, norādiet, vai projekts vai darbība tika sākta, pirms saņēmējs iesniedza rakstisku atbalsta pieteikumu valsts iestādēm.

1. Attiecībā uz projektiem vai darbībām, kas sāktas pirms atbalsta pieteikuma iesniegšanas:
2. aplieciniet, ka ar attiecīgo pasākumu tiesības uz atbalstu tiek noteiktas saskaņā ar objektīviem un nediskriminējošiem kritērijiem, un dalībvalstis savu rīcības brīvību neīsteno nekādā citā veidā, un ka pasākums ir pieņemts un ir stājies spēkā, pirms tiek sākts darbs pie atbalstāmā projekta vai darbības;

*VAI*

1. ja projekts vai darbība tika sākta pirms rakstiska atbalsta pieteikuma iesniegšanas un pirms pasākuma pieņemšanas un/vai stāšanās spēkā, aplieciniet, ka uz projektu vai darbību jau agrāk ir attiekusies iepriekšēja līdzīga shēma nodokļu vai parafiskālu nodevu atvieglojumu veidā;

*VAI*

1. pierādiet, ka uz projektu vai darbību attiecas kāds no *CEEAG* 31. punkta b) vai c) apakšpunktā minētajiem izņēmuma gadījumiem.

1. Lai pierādītu atbilstību *CEEAG* 30. punktam, apstipriniet, ka atbalsta pieteikumā ir norādīts vismaz pieteikuma iesniedzēja vārds un uzvārds vai nosaukums, projekta vai darbības apraksts, arī vieta, un īstenošanai nepieciešamā atbalsta summa.

1. Lai pierādītu atbilstību *CEEAG* 32. punktam, veiciet tālāk norādītās darbības.
2. Norādiet, vai paziņotajiem pasākumiem ir piemērojami Savienības standarti[[8]](#footnote-9), obligāti valsts standarti, kas ir stingrāki vai vērienīgāki par atbilstošajiem Savienības standartiem, vai obligāti valsts standarti, kas pieņemti tāpēc, ka Savienības standartu nav.

Šajā sakarā sniedziet informāciju, kas pierāda stimulējošo ietekmi.

1. Gadījumos, kad attiecīgais Savienības standarts jau ir pieņemts, bet vēl nav stājies spēkā, pierādiet, ka atbalstam ir stimulējoša ietekme tāpēc, ka tas stimulē investīciju veikšanu un pabeigšanu vismaz 18 mēnešus pirms standarta stāšanās spēkā.

1. Attiecībā uz projektiem un darbībām, uz kurām attiecas 4.2. iedaļas darbības joma, paskaidrojiet, vai projekti, kuru atmaksāšanās periods[[9]](#footnote-10) ir mazāks par pieciem gadiem, ir tiesīgi saņemt atbalstu saskaņā ar pasākumiem. Ja atbilde ir apstiprinoša, sniedziet pierādījumus, ka atbalsts ir vajadzīgs, lai izraisītu izmaiņas uzvedībā, kā prasa *CEEAG* 142. punkts.

|  |
| --- |
| Nav pārkāpts neviens attiecīgais Savienības tiesību akta noteikums |

*Lai sniegtu šajā sadaļā prasīto informāciju, sk.* CEEAG *3.1.3. iedaļu (33. punktu).*

1. Sniedziet informāciju, kas apstiprina atbilstību attiecīgajiem Savienības tiesību aktu noteikumiem, saskaņā ar *CEEAG* 33. punktu.

1. Ja pasākumu finansēšanai tiek izmantota nodeva, precizējiet, vai ir jānovērtē atbilstība LESD 30. un 110. pantam. Ja atbilde ir apstiprinoša, pierādiet, ka pasākums atbilst LESD 30. un 110. panta noteikumiem.Šajā sakarā, ja paziņotais pasākums tiek finansēts no nodevas, var atsaukties uz informāciju, kas iesniegta saskaņā ar 5. punkta ii. apakšpunktu.

|  |
| --- |
| *Negatīvais nosacījums: atbalsta pasākums nevar radīt tādu nepamatotu nelabvēlīgu iespaidu uz tirdzniecības apstākļiem, kas ir pretrunā kopīgām interesēm* |

|  |
| --- |
| Konkurences un tirdzniecības izkropļojumu minimalizēšana |

|  |
| --- |
| Atbalsta nepieciešamība |

*Lai sniegtu šajā sadaļā prasīto informāciju, sk.* CEEAG *3.2.1.1. iedaļu (34.–38. punktu).*

1. Paskaidrojiet, kādas tirgus nepilnības, kuras liedz sasniegt pietiekamu vides aizsardzības līmeni, jūsu iestādes ir konstatējušas. Norādiet, kurā kategorijā konstatētās tirgus nepilnības ietilpst, atsaucoties uz *CEEAG* 34. punkta a), b), c) vai d) apakšpunktu.

1. Saskaņā ar *CEEAG* 35. punktu sniedziet informāciju par visām jūsu iestāžu apzinātajām esošajām rīcībpolitikām un pasākumiem, kas jau ir orientēti uz konstatēto regulatīvo vai tirgus nepilnību novēršanu.

1. Lai pierādītu atbilstību *CEEAG* 36. punktam, sniedziet informāciju, kas pierāda, ka atbalsts ir rezultatīvi vērsts pret atlikušajām tirgus nepilnībām, ņemot vērā arī visas citas rīcībpolitikas un pasākumus, kas jau ieviesti, lai novērstu dažas no konstatētajām tirgus nepilnībām.

1. Lai pierādītu atbilstību *CEEAG* 37. punktam, paskaidrojiet, vai, ciktāl jūsu iestādēm zināms, projekti vai darbības, kas ir līdzīgas tām, uz kurām attiecas paziņotie pasākumi, tehnoloģiskā satura, riska līmeņa un apmēra ziņā Savienībā jau tiek īstenotas tirgus apstākļos. Ja atbilde ir apstiprinoša, sniedziet papildu pierādījumus, kas pierāda valsts atbalsta nepieciešamību.

1. Lai pierādītu atbilstību *CEEAG* 38. punktam, sk. kvantitatīvos pierādījumus, kas jau sniegti iepriekš saskaņā ar 14. punkta C apakšpunktu.

|  |
| --- |
| Piemērotība |

*Lai sniegtu šajā sadaļā prasīto informāciju, sk.* CEEAG *3.2.1.2. iedaļu (39.–46. punktu).*

1. Lai varētu verificēt atbilstību *CEEAG* 40. punktam, pierādiet, ka nav pieejami mazāk kropļojoši instrumenti, kas būtu piemērotāki.

1. Lai varētu verificēt atbilstību *CEEAG* 41. punktam, pierādiet, ka atbalsta pasākums ir izstrādāts tā, lai nemazinātu citu tādu pasākumu efektivitāti, ar kuriem novērš to pašu tirgus nepilnību, piemēram, tirgus mehānismu (piemēram, ES ETS) efektivitāti.

1. Lai varētu verificēt atbilstību *CEEAG* 42. punktam, apstipriniet, ka neviens no atbalsta saņēmējiem nebūtu saucams pie atbildības par piesārņojumu saskaņā ar spēkā esošajiem Savienības vai valsts tiesību aktiem (princips “piesārņotājs maksā”).

1. Lai varētu verificēt atbilstību *CEEAG* 43.–46. punktam, pierādiet atbalsta piemērotību salīdzinājumā ar citiem atbalsta instrumentiem, sniedzot šādu informāciju:
2. kā noteikts *CEEAG* 44. punktā, paskaidrojiet, kāpēc citi – potenciāli mazāk kropļojoši – atbalsta veidi ir mazāk piemēroti;

1. pierādiet, ka atbalsta instrumenta izvēle ir piemērota tirgus nepilnībai, ko ar atbalsta pasākumiem iecerēts novērst, kā noteikts *CEEAG* 45. punktā;

1. kā noteikts *CEEAG* 46. punktā, paskaidrojiet, kāpēc atbalsta pasākums un tā struktūra ir piemēroti mērķa sasniegšanai.

|  |
| --- |
| Proporcionalitāte |

*Lai sniegtu šajā sadaļā prasīto informāciju, sk.* CEEAG *4.7.2.4. iedaļu (318.–320. punktu).*

1. Lai varētu verificēt atbilstību *CEEAG* 318. punktam, sniedziet informāciju, ar ko tiek pierādīts, ka atbalsts nepārsniedz parasto nodokļa vai nodevas summu, kas citādi būtu piemērojama.

1. Ja nodokļa vai parafiskālās nodevas samazinājums ir saistīts ar investīciju izmaksām, tad saskaņā ar *CEEAG* 319. punktu aprakstiet, kā tiks nodrošināts, ka atbalsts nepārsniegs piemērojamo atbalsta intensitāti un maksimālās atbalsta summas, atkarībā no tā, kura *CEAAG* iedaļa attiecas uz atbalstītajām darbībām:

o 4.2. iedaļa (*CEEAG* 146.–151. punkts);

o 4.3.1. iedaļa (*CEEAG* 177.–180. punkts);

o 4.3.2. iedaļa (*CEEAG* 200.–204. punkts);

o 4.4. iedaļa (*CEEAG* 239.–245. punkts);

o 4.5. iedaļa (*CEEAG* 265.–271. punkts);

o 4.6. iedaļa (*CEEAG* 288.–291. punkts).

Attiecībā uz maksimālo atbalsta intensitāti un maksimālajām atbalsta summām atbildiet uz jautājumiem, kas iekļauti attiecīgās iedaļas papildinformācijas lapā.

1. Ja nodokļa vai parafiskālās nodevas samazinājums samazina pamatdarbības kārtējās izmaksas, tad, lai varētu verificēt atbilstību *CEEAG* 320. punktam, aprakstiet, kā tiks nodrošināts, ka atbalsta summa nepārsniegs starpību starp videi nekaitīgā projekta vai darbības izmaksām un videi mazāk labvēlīgā hipotētiskā scenārija izmaksām. Precizējiet arī to, kā tiks ņemti vērā potenciālie izmaksu ietaupījumi un/vai papildu ieņēmumi no videi nekaitīgā projekta.

|  |
| --- |
| Pārredzamība |

*Lai sniegtu šajā sadaļā prasīto informāciju, sk.* CEEAG *3.2.1.4. iedaļu (58.–62. punktu).*

1. Aplieciniet, ka dalībvalsts ievēros *CEEAG* 58.–61. punktā paredzētās pārredzamības prasības.

1. Norādiet interneta vietni, kurā tiks publicēts apstiprinātās atbalsta shēmas vai individuālā atbalsta piešķiršanas lēmuma un tā īstenošanas noteikumu pilns teksts un informācija par katru individuālo atbalstu, kas piešķirts *ad hoc* vai saskaņā ar atbalsta shēmu, kura apstiprināta, balstoties uz šīm *CEEAG*, un kas pārsniedz 100 000 EUR, un kurā informācija par individuālā atbalsta summām var būt publicēta pa diapazoniem, kā noteikts *CEEAG* 60. punktā.

|  |
| --- |
| Izvairīšanās no atbalsta nepamatotas negatīvas ietekmes uz konkurenci un tirdzniecību, un bilanci |

*Lai sniegtu šajā sadaļā prasīto informāciju, sk.* CEEAG *3.2.2. iedaļu (63.–70. punktu) un 4.7.2.5. iedaļu (322.–324. punktu).*

1. Lai varētu verificēt atbilstību *CEEAG* 67. punktam, sniedziet informāciju par paziņoto pasākumu iespējamo negatīvo īstermiņa un ilgtermiņa ietekmi uz konkurenci un tirdzniecību.

1. Paskaidrojiet, vai uz pasākumu attiecas kāda no šīm situācijām:
   1. no tā labumu gūs tikai viens atbalsta saņēmējs vai sevišķi ierobežots skaits atbalsta saņēmēju;

* 1. tas ir orientēts uz tirgu (vai tirgiem), kur esošie tirgus dalībnieki ieguvuši tirgus varu pirms tirgus liberalizācijas.

1. Ja atbalsta pasākums ir vērsts uz konkrētu tehnoloģisko izvēli/ceļu, pamatojiet tehnoloģiskās izvēles iemeslu un to, ka tas neatturēs no tīrāku tehnoloģiju ieviešanas.

1. Ja paziņotie pasākumi labumu dos tikai vienam atbalsta saņēmējam vai sevišķi ierobežotam skaitam atbalsta saņēmēju, tad, lai varētu verificēt atbilstību *CEEAG* 68. punktam:
   1. paskaidrojiet, vai paziņotie pasākumi nostiprina vai saglabā atbalsta saņēmēju tirgus varu vai esošos konkurentus attur no paplašināšanās vai veicina to iziešanu no tirgus, vai jaunus konkurentus attur no ienākšanas tirgū. Šajā sakarā paskaidrojiet arī to, vai atbalsta pasākums palielinās atbalsta saņēmēja ražošanas jaudu;

* 1. aprakstiet, kādi pasākumi ieviesti, lai ierobežotu iespējamos konkurences izkropļojumus, ko varētu radīt atbalsta piešķiršana atbalsta saņēmējam vai saņēmējiem.

1. Lai varētu verificēt atbilstību *CEEAG* 69. punktam:
   1. paskaidrojiet, vai saskaņā ar paziņotajiem pasākumiem piešķirtā atbalsta mērķis ir saglabāt saimniecisko darbību vienā reģionā vai to piesaistīt no citiem iekšējā tirgus reģioniem;

* 1. ja atbilde ir apstiprinoša, precizējiet, kāda ir paziņoto pasākumu neto ietekme uz vidi un kā paziņotie pasākumi uzlabo pašreizējo vides aizsardzības līmeni dalībvalstīs;

* 1. paskaidrojiet, kāpēc atbalsts nerada acīmredzami negatīvu ietekmi uz konkurenci un tirdzniecību.

1. Lai varētu verificēt atbilstību *CEEAG* 70. punktam:
   1. apstipriniet, ka atbalstu saskaņā ar paziņoto shēmu var piešķirt ne ilgāk kā uz 10 gadiem no dienas, kad paziņots par Komisijas lēmumu, ar kuru atbalsts atzīts par saderīgu;

* 1. apstipriniet, ka tad, ja jūsu iestādes vēlētos shēmas darbības laiku pagarināt pēc minētā maksimālā perioda beigām, tās par pasākumu paziņos atkārtoti.

1. Saskaņā ar *CEEAG* 322. punktu aprakstiet, kā tiek nodrošināts, ka valsts atbalsts tiek vienādi piešķirts visiem atbalsttiesīgajiem uzņēmumiem, kuri darbojas vienā un tajā pašā saimnieciskās darbības nozarē un kuriem ir tāda pati vai līdzīga faktiskā situācija attiecībā uz atbalsta pasākuma mērķiem.

1. Attiecībā uz shēmām, kuru ilgums pārsniedz 3 gadus, saskaņā ar *CEEAG* 323. punktu aprakstiet uzraudzību, kas tiks veikta, lai nodrošinātu, ka atbalsts joprojām ir nepieciešams, un apstipriniet, ka shēma tiks verificēta vismaz reizi 3 gados.

1. Saskaņā ar *CEEAG* 324. punktu un atkarībā no *CEEAG* iedaļas, kura attiecas uz atbalstītajām darbībām, aizpildiet atbildes uz attiecīgās papildinformācijas lapas jautājumiem. Ja uz projektiem attiecas šīs iedaļas:

o 4.2. iedaļa (*attiecīgās papildinformācijas lapas 52. jautājums);*

o 4.3.1. iedaļa (*attiecīgās papildinformācijas lapas 49.–52. jautājums);*

o 4.3.2. iedaļa (*attiecīgās papildinformācijas lapas 46.–55. jautājums).*

|  |
| --- |
| *Atbalsta pozitīvās ietekmes izsvēršana attiecībā pret negatīvo ietekmi uz konkurenci un tirdzniecību* |

*Lai sniegtu šajā sadaļā prasīto informāciju, sk.* CEEAG *3.3. iedaļu (71.–76. punktu).*

1. Lai varētu verificēt atbilstību *CEEAG* 72. punktam, paskaidrojiet, vai saskaņā ar paziņoto pasākumu atbalstītās darbības atbilst Eiropas Parlamenta un Padomes Regulas (ES) 2020/852[[10]](#footnote-11) 3. pantā noteiktajiem vides ziņā ilgtspējīgu saimniecisko darbību kritērijiem, arī principam “nenodarīt būtisku kaitējumu” vai citām pielīdzināmām metodikām.

|  |
| --- |
| **C sadaļa. Izvērtēšana** |

*Lai sniegtu šajā sadaļā prasīto informāciju, sk.* CEEAG *5. nodaļu (455.–463. punktu).*

1. Ja paziņotie pasākumi pārsniedz *CEEAG* 456. punktā noteiktās budžeta/izdevumu sliekšņvērtības, paskaidrojiet, kāpēc, jūsuprāt, būtu piemērojams *CEEAG* 457. punktā paredzētais izņēmums, vai šai paziņojuma veidlapai pievienojiet pielikumu, kurā iekļauts izvērtēšanas plāna projekts, kas aptver *CEEAG* 458. punktā minēto tvērumu[[11]](#footnote-12).

……………………………………………………………………………………………

1. Ja ir iesniegts izvērtēšanas plāna projekts:
2. tālāk sniedziet pielikumā iekļautā izvērtēšanas plāna projekta kopsavilkumu;

………………………………………………………………………………….

1. apstipriniet, ka tiks ievērots *CEEAG* 460. punkts;

………………………………………………………………………………….

1. norādiet datumu un interneta vietni, kurā izvērtēšanas plāns būs publiski pieejams.

………………………………………………………………………………….

1. Lai varētu verificēt atbilstību *CEEAG* 459. punkta b) apakšpunktam, ja atbalsta shēmai pašlaik netiek veikts *ex post* izvērtējums un tās ilgums pārsniedz trīs gadus, apstipriniet, ka 30 darbdienu laikā pēc būtiskām izmaiņām, kas shēmas budžetu palielinātu līdz vairāk nekā 150 miljoniem EUR kādā gadā vai 750 miljoniem EUR visā shēmas darbības laikā, paziņosit izvērtēšanas plāna projektu.

1. Lai varētu verificēt atbilstību *CEEAG* 459. punkta c) apakšpunktam, ja atbalsta shēmai pašlaik netiek veikts *ex post* izvērtējums, tālāk norādiet apņemšanos, ka dalībvalsts paziņos izvērtēšanas plāna projektu 30 darbdienu laikā pēc tam, kad oficiālajos pārskatos būs ierakstīti izdevumi, kas iepriekšējā gadā pārsnieguši 150 miljonus EUR.

1. Lai varētu verificēt atbilstību *CEEAG* 461. punktam:
   1. precizējiet, vai neatkarīgais eksperts jau ir izraudzīts vai tiks izraudzīts nākotnē;

* 1. sniedziet informāciju par eksperta izraudzīšanās procedūru;

* 1. pamatojiet, kā eksperts ir neatkarīgs no piešķīrējas iestādes.

1. Lai varētu verificēt atbilstību *CEEAG* 461. punktam:
   1. norādiet ierosinātos starpposma un galīgā izvērtējuma ziņojuma iesniegšanas termiņus. Ņemiet vērā, ka saskaņā ar *CEEAG* 463. punktu galīgais izvērtējuma ziņojums Komisijai jāiesniedz laikus, lai tā varētu novērtēt atbalsta shēmas iespējamo pagarināšanu, un ne vēlāk kā 9 mēnešus pirms tās darbības beigām. Ņemiet vērā, ka minēto termiņu varētu saīsināt shēmām, kurām izvērtējuma prasība iestājas pēdējos 2 to īstenošanas gados;

* 1. apstipriniet, ka starpposma un galīgais izvērtējuma ziņojums tiks publiskots. Norādiet datumu un interneta vietni, kurā šie ziņojumi būs publiski pieejami.

|  |
| --- |
| **D sadaļa. Ziņošana un uzraudzība** |

*Lai sniegtu šajā sadaļā prasīto informāciju, sk.* CEEAG *6. iedaļu (464. un 465. punktu).*

1. Apstipriniet, ka dalībvalsts izpildīs ziņošanas un uzraudzības prasības, kas noteiktas *CEEAG* 6. iedaļas 464. un 465. punktā.

………………………………………………………………………………………….....

1. OV C 80, 18.2.2022., 1. lpp. [↑](#footnote-ref-2)
2. Ņemiet vērā, ka atbalsta shēmas ilgums ir laikposms, kurā var pieteikties uz atbalstu un par to pieņemt lēmumu (ieskaitot laiku, kas valsts iestādēm vajadzīgs atbalsta pieteikumu apstiprināšanai). Šajā punktā minētais ilgums nav saistīts ar atbalsta shēmas ietvaros noslēgto līgumu ilgumu; tie var būt spēkā pēc pasākuma termiņa beigām. [↑](#footnote-ref-3)
3. Ņemiet vērā, ka izmaiņas faktiskajā vai aplēstajā budžetā var būt atbalsta izmaiņas, par kurām jāpaziņo no jauna. [↑](#footnote-ref-4)
4. Ņemiet vērā, ka *CEEAG* 38. un 52. punktā, kā arī 39. un 45. zemsvītras piezīmē ir sniegti papildu norādījumi par to, kā ticamais hipotētiskais scenārijs būtu jāizstrādā. [↑](#footnote-ref-5)
5. “Atsauces projekts” ir definēts *CEEAG* 19. punkta 63) apakšpunktā. [↑](#footnote-ref-6)
6. Piemēram, ja pasākums ir elektrotransportlīdzekļu reģistrācijas nodokļa samazinājums, dalībvalstij vispirms būtu jāsalīdzina atsauces projekta (elektrotransportlīdzekļu parka iegādes) un hipotētiskā projekta (piemēram, ar benzīnu darbināmu automobiļu parka iegādes) rentabilitāte, abos scenārijos piemērojot parasto automobiļu reģistrācijas nodokli. Pēc tam dalībvalstij ir jāpierāda, ka automobiļu reģistrācijas nodokļa samazinājums elektrotransportlīdzekļiem stimulētu atbalsta saņēmēju iegādāties elektrotransportlīdzekļu parku, proti, jāsalīdzina, cik rentabli ir abi projekti — atsauces projekts ar nodokļa samazinājumu (t. i., elektrotransportlīdzekļu parka iegāde, piemērojot samazinātu automobiļu reģistrācijas nodokļa likmi) un hipotētiskais projekts (t. i., ar benzīnu darbināmu automobiļu parka iegāde, piemērojot parasto automobiļu reģistrācijas nodokļa likmi). Vēl viens piemērs varētu būt pasākums, kas attiecībā uz investīcijām videi nekaitīgās iekārtās paredz 40 % izmaksu atskaitījumu no ienākuma bāzes, kas apliekama ar nodokli (papildus standarta nolietojumam nodokļa aprēķina vajadzībām). Šādā gadījumā dalībvalstij atsauces projekta (videi nekaitīgu iekārtu iegādes) rentabilitāte būtu jāsalīdzina ar hipotētiskā projekta (piemēram, standarta iekārtu iegādes) rentabilitāti, abos scenārijos piemērojot standarta nolietojuma noteikumus nodokļu vajadzībām un vienu un to pašu nolietojuma periodu. Pēc tam dalībvalstij ir jāpierāda, ka, samazinot videi nekaitīgās iekārtās veikto investīciju izmaksas par papildu 40 % no nodokļa bāzes (kopējais nolietojums – 140 % apmērā no izmaksām visā iekārtu izmantošanas laikā), atbalsta saņēmējs tiktu stimulēts iegādāties šo dārgāko versiju. To var izdarīt, salīdzinot, cik rentabls ir atsauces projekts ar nodokļa samazinājumu (t. i., nodokļa galīgā summa, kas maksājama pēc papildu atskaitījuma piemērošanas nodokļa bāzei) un cik – hipotētiskais projekts (t. i., nodokļa galīgā summa, kas jāmaksā pēc standarta nolietojuma noteikumu piemērošanas nodokļa bāzei). [↑](#footnote-ref-7)
7. Sk. piemērus, kas sniegti 6. zemsvītras piezīmē. [↑](#footnote-ref-8)
8. Saskaņā ar *CEEAG* 19. punkta 89) apakšpunktu “Savienības standarts” ir:

   *“obligāts Savienības standarts, ar ko nosaka līmeņus, kādi vides jomā jāsasniedz atsevišķiem uzņēmumiem, izņemot standartus vai mērķrādītājus, kas noteikti Savienības līmenī un ir saistoši dalībvalstīm, bet ne atsevišķiem uzņēmumiem;*

   *pienākums izmantot labākos pieejamos tehniskos paņēmienus (LPTP), kā noteikts Direktīvā 2010/75/ES, un nodrošināt, lai emisiju līmeņi nepārsniegtu tos, kas tiktu sasniegti, piemērojot LPTP; ja emisiju līmeņi, kas saistīti ar LPTP, ir noteikti īstenošanas aktos, kuri pieņemti saskaņā ar Direktīvu 2010/75/ES vai citām piemērojamām direktīvām, šie līmeņi ir piemērojami attiecībā uz šo pamatnostādņu tvērumu; ja šie līmeņi ir izteikti kā diapazons, piemēro robežvērtību, attiecībā uz kuru attiecīgajam uzņēmumam LPTP tiek noteikti vispirms”.* [↑](#footnote-ref-9)
9. Atmaksāšanās periods ir laiks, kas nepieciešams, lai atgūtu investīcijas izmaksas (bez atbalsta). [↑](#footnote-ref-10)
10. Eiropas Parlamenta un Padomes Regula (ES) 2020/852 (2020. gada 18. jūnijs) par regulējuma izveidi ilgtspējīgu ieguldījumu veicināšanai un ar ko groza Regulu (ES) 2019/2088 (OV L 198, 22.6.2020., 13. lpp.). [↑](#footnote-ref-11)
11. Papildinformācijas lapas veidne izvērtēšanas plāna paziņošanai (III.8. daļa) ir pieejama šeit: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-12)