|  |
| --- |
| Μέρος III.6 —Επικαιροποιημένο\* Συμπληρωματικό δελτίο πληροφοριών σχετικά με τις κρατικές ενισχύσεις που χορηγούνται βάσει των κατευθυντήριων γραμμών του 2022 για τις κρατικές ενισχύσεις στους τομείς του κλίματος, της προστασίας του περιβάλλοντος και της ενέργειας (ΚΓΕΚΕΠ)[[1]](#footnote-2) Κεφάλαιο 4.7.2 — Ενισχύσεις για την προστασία του περιβάλλοντος με τη μορφή μειώσεων φόρων ή εισφορών εξομοιούμενων προς φόρους  \* δεν έχει εγκριθεί ακόμη επίσημα |

*Το παρόν συμπληρωματικό δελτίο πληροφοριών πρέπει να χρησιμοποιείται για την κοινοποίηση κάθε ενίσχυσης που καλύπτεται από τις κατευθυντήριες γραμμές του 2022 για τις κρατικές ενισχύσεις στους τομείς του κλίματος, της προστασίας του περιβάλλοντος και της ενέργειας (στο εξής: ΚΓΕΚΕΠ).*

*Το παρόν συμπληρωματικό δελτίο πληροφοριών αφορά μέτρα που καλύπτονται από το κεφάλαιο 4.7.2 των ΚΓΕΚΕΠ. Εάν η κοινοποίηση περιλαμβάνει μέτρα που καλύπτονται από περισσότερα του ενός κεφάλαια των ΚΓΕΚΕΠ, συμπληρώνεται επίσης, μόλις είναι διαθέσιμο, το αντίστοιχο συμπληρωματικό δελτίο πληροφοριών που αφορά το αντίστοιχο κεφάλαιο των ΚΓΕΚΕΠ.*

*Όλα τα έγγραφα που υποβάλλουν τα κράτη μέλη ως παραρτήματα στο παρόν συμπληρωματικό δελτίο πληροφοριών πρέπει να αριθμούνται και οι αριθμοί των εγγράφων πρέπει να αναγράφονται στα σχετικά τμήματα του παρόντος συμπληρωματικού δελτίου πληροφοριών.*

|  |
| --- |
| **Τμήμα Α: Σύνοψη των κύριων χαρακτηριστικών του/των κοινοποιηθέντος/-ων μέτρου/-ων** |

1. **Ιστορικό και στόχος/-οι του/των κοινοποιηθέντος/-ων μέτρου/-ων**
   1. Εάν δεν γίνεται ήδη σχετική αναφορά στο τμήμα 5.2 του εντύπου γενικών πληροφοριών (μέρος I), αναφέρετε το ιστορικό και τον κύριο στόχο, συμπεριλαμβανομένων τυχόν ενωσιακών στόχων για την προστασία του περιβάλλοντος στη στήριξη των οποίων αποσκοπεί το μέτρο.

* 1. Αναφέρετε τυχόν άλλους στόχους που επιδιώκονται με το μέτρο. Για οποιουσδήποτε στόχους οι οποίοι δεν είναι αμιγώς περιβαλλοντικοί, διευκρινίστε αν ενδέχεται να συνεπάγονται στρεβλώσεις του ανταγωνισμού στην εσωτερική αγορά.

1. **Έναρξη ισχύος και διάρκεια:**
   1. Εφόσον δεν γίνεται ήδη σχετική αναφορά στο τμήμα 5.5 του εντύπου γενικών πληροφοριών (μέρος I), αναγράψτε την ημερομηνία από την οποία προβλέπεται να αρχίσει να ισχύει το καθεστώς ενισχύσεων.

* 1. Αναφέρετε τη διάρκεια του καθεστώτος[[2]](#footnote-3).

1. **Δικαιούχος/-οι** 
   1. Εάν δεν γίνεται ήδη σχετική αναφορά στο τμήμα 3 του εντύπου γενικών πληροφοριών (μέρος I), περιγράψτε τον (δυνητικό) δικαιούχο ή τους (δυνητικούς) δικαιούχους του/των μέτρου/-ων.

* 1. Αναφέρετε τον τόπο εγκατάστασης του/των δικαιούχου/-ων (δηλ. εάν είναι επιλέξιμες για συμμετοχή στο μέτρο μόνο οικονομικές οντότητες εγκατεστημένες στο αντίστοιχο κράτος μέλος ή και σε άλλα κράτη μέλη).

* 1. Για την αξιολόγηση της συμμόρφωσης με το σημείο 15 των ΚΓΕΚΕΠ, διευκρινίστε αν χορηγείται ενίσχυση (μεμονωμένη ή ως μέρος καθεστώτος) βάσει του/των μέτρου/-ων σε επιχείρηση για την οποία εκκρεμεί εντολή ανάκτησης κατόπιν προηγούμενης απόφασης της Επιτροπής, με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά.

Σε περίπτωση καταφατικής απάντησης, παραθέστε πληροφορίες σχετικά με το ποσό της ενίσχυσης που απομένει να ανακτηθεί, ώστε η Επιτροπή να το λάβει υπόψη κατά την αξιολόγηση του/των μέτρου/-ων ενίσχυσης.

1. Επιβεβαιώστε ότι το/τα μέτρο/-α δεν περιλαμβάνει/-ουν ενίσχυση για δραστηριότητες που δεν εμπίπτουν στο πεδίο εφαρμογής των ΚΓΕΚΕΠ (βλ. σημείο 13 των ΚΓΕΚΕΠ). Διαφορετικά, παραθέστε λεπτομερή στοιχεία.

1. **Προϋπολογισμός και χρηματοδότηση του/των μέτρου/-ων**
   1. Εάν δεν γίνεται ήδη σχετική αναφορά στον πίνακα του τμήματος 7.1 του εντύπου γενικών πληροφοριών (μέρος I), παραθέστε τον ετήσιο και/ή τον συνολικό προϋπολογισμό για όλη τη διάρκεια του/των μέτρου/-ων· εάν ο συνολικός προϋπολογισμός δεν είναι γνωστός (π.χ. επειδή εξαρτάται από τα αποτελέσματα των προσφορών), αναγράψτε εκτιμώμενο προϋπολογισμό, συμπεριλαμβανομένων των παραδοχών που χρησιμοποιήθηκαν για τον υπολογισμό του εν λόγω εκτιμώμενου προϋπολογισμού[[3]](#footnote-4).

* 1. Εάν το μέτρο (π.χ. μείωση φόρου / εισφοράς εξομοιούμενης προς φόρο) χρηματοδοτείται μέσω εισφοράς, διευκρινίστε αν:
  2. η εισφορά καθορίζεται βάσει νόμου ή οποιασδήποτε άλλης νομοθετικής πράξης· σε περίπτωση καταφατικής απάντησης, παραθέστε τη νομική πράξη, τον αριθμό και την ημερομηνία έκδοσης και έναρξης ισχύος, καθώς και τον διαδικτυακό σύνδεσμο προς την εν λόγω νομική πράξη·

* 1. η εισφορά επιβάλλεται εξίσου στα εγχώρια και στα εισαγόμενα προϊόντα·

* 1. το κοινοποιηθέν μέτρο θα ωφελήσει εξίσου τα εγχώρια και τα εισαγόμενα προϊόντα·

* 1. η εισφορά χρηματοδοτεί πλήρως το μέτρο ή μόνο εν μέρει. Εάν η εισφορά χρηματοδοτεί το μέτρο μόνο εν μέρει, αναφέρετε τις υπόλοιπες πηγές χρηματοδότησης του μέτρου και το αντίστοιχο ποσοστό που καλύπτουν·

* 1. η εισφορά που χρηματοδοτεί το κοινοποιηθέν μέτρο χρηματοδοτεί και άλλα μέτρα ενίσχυσης. Εάν ναι, αναφέρετε τα άλλα μέτρα ενίσχυσης που χρηματοδοτούνται από τη σχετική εισφορά.

|  |
| --- |
| **Τμήμα Β: Εκτίμηση της συμβατότητας της ενίσχυσης** |

|  |
| --- |
| *Θετική προϋπόθεση: η ενίσχυση πρέπει να προωθεί την ανάπτυξη οικονομικής δραστηριότητας* |

|  |
| --- |
| Συμβολή στην ανάπτυξη οικονομικής δραστηριότητας |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.1.1 (σημεία 23-25) και τα τμήματα 4.7.2.1 (σημείο 310) και 4.7.2.2 (σημεία 311-313) των ΚΓΕΚΕΠ.*

1. Το άρθρο 107 παράγραφος 3 στοιχείο γ) της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι η Επιτροπή μπορεί να θεωρήσει ότι είναι συμβατές «οι ενισχύσεις για την προώθηση της αναπτύξεως ορισμένων οικονομικών δραστηριοτήτων ή οικονομικών περιοχών, εφόσον δεν αλλοιώνουν τους όρους των συναλλαγών κατά τρόπο που θα αντέκειτο προς το κοινό συμφέρον». Ως εκ τούτου, οι συμβατές ενισχύσεις βάσει της εν λόγω διάταξης της ΣΛΕΕ πρέπει να συμβάλλουν στην ανάπτυξη ορισμένων οικονομικών δραστηριοτήτων.

Για την αξιολόγηση της συμμόρφωσης με το σημείο 23 των ΚΓΕΚΕΠ, προσδιορίστε τις οικονομικές δραστηριότητες που θα προωθηθούν ως αποτέλεσμα της ενίσχυσης και εξηγήστε πώς υποστηρίζεται η ανάπτυξη των εν λόγω δραστηριοτήτων.

1. Για την αξιολόγηση της συμμόρφωσης με το σημείο 25 των ΚΓΕΚΕΠ, περιγράψτε «αν και πώς η ενίσχυση θα συμβάλει στην επίτευξη των στόχων της ενωσιακής πολιτικής για το κλίμα, της περιβαλλοντικής πολιτικής και της ενεργειακής πολιτικής και, ειδικότερα, τα αναμενόμενα οφέλη της ενίσχυσης όσον αφορά την ουσιαστική συμβολή της στην προστασία του περιβάλλοντος, συμπεριλαμβανομένου του μετριασμού της κλιματικής αλλαγής, ή στην αποτελεσματική λειτουργία της εσωτερικής αγοράς ενέργειας».

1. Επιπλέον, ανάλογα με το τμήμα των ΚΓΕΚΕΠ στο οποίο εμπίπτουν οι υποστηριζόμενες δραστηριότητες, αναφέρετε σε ποιον βαθμό η ενίσχυση σχετίζεται με τους στόχους και/ή τις πολιτικές που περιγράφονται στο σημείο 135 των ΚΓΕΚΕΠ (για το τμήμα 4.2), στα σημεία 160-161 των ΚΓΕΚΕΠ (για το τμήμα 4.3.1), στα σημεία 190-191 των ΚΓΕΚΕΠ (για το τμήμα 4.3.2), στα σημεία 217-219 των ΚΓΕΚΕΠ (για το τμήμα 4.4), στα σημεία 253-254 των ΚΓΕΚΕΠ (για το τμήμα 4.5) ή στα σημεία 276-278 των ΚΓΕΚΕΠ (για το τμήμα 4.6).

1. Σύμφωνα με το σημείο 311 των ΚΓΕΚΕΠ, και ανάλογα με το τμήμα των ΚΓΕΚΕΠ στο οποίο εμπίπτουν οι υποστηριζόμενες δραστηριότητες, παραθέστε πληροφορίες σχετικά με το ακριβές πεδίο εφαρμογής και τις ακριβείς υποστηριζόμενες δραστηριότητες του/των μέτρου/-ων ενίσχυσης, απαντώντας στην ακόλουθη ερώτηση / στις ακόλουθες ερωτήσεις του σχετικού συμπληρωματικού δελτίου πληροφοριών. Για τις δραστηριότητες που εμπίπτουν στο τμήμα:

o 4.2 *(ερωτήσεις 9-12 του σχετικού συμπληρωματικού δελτίου πληροφοριών)*

o 4.3.1 *(ερώτηση 10 του σχετικού συμπληρωματικού δελτίου πληροφοριών)*

o 4.3.2 *(ερώτηση 10 του σχετικού συμπληρωματικού δελτίου πληροφοριών)*

o 4.4 *(ερωτήσεις 11-13 του σχετικού συμπληρωματικού δελτίου πληροφοριών)*

o 4.5 *(ερωτήσεις 10-15 του σχετικού συμπληρωματικού δελτίου πληροφοριών)*

o 4.6 *(ερωτήσεις 10-12 του σχετικού συμπληρωματικού δελτίου πληροφοριών)*

1. Επιβεβαιώστε αν οι υποστηριζόμενες δραστηριότητες επιδιώκουν πρωτίστως στόχο απανθρακοποίησης. Εάν ο κύριος στόχος του μέτρου ενίσχυσης είναι η πρόληψη ή η μείωση των εκπομπών αερίων θερμοκηπίου, ανατρέξτε στο συμπληρωματικό δελτίο πληροφοριών για το τμήμα 4.1 των ΚΓΕΚΕΠ, σύμφωνα με το σημείο 312 των ΚΓΕΚΕΠ, καθώς η ενίσχυση αυτή αξιολογείται με βάση το τμήμα 4.1 των ΚΓΕΚΕΠ.

1. Παραθέστε λεπτομερή περιγραφή των φόρων και/ή των εξομοιούμενων προς φόρους εισφορών που θα μειωθούν (συμπεριλαμβανομένων του σκοπού τους, του τρόπου με τον οποίο χρεώνονται σε ολόκληρη τη βάση, του συντελεστή και των οντοτήτων που συμμετέχουν στον καθορισμό και στην επανεξέταση του συντελεστή, καθώς και στην είσπραξη και στη διαχείριση των εσόδων που συγκεντρώνονται). Σε αυτή τη βάση, προκειμένου να διασφαλιστεί η συμμόρφωση με το σημείο 313 των ΚΓΕΚΕΠ, αποδείξτε ότι το προτεινόμενο μέτρο δεν συνεπάγεται μειώσεις φόρων ή εισφορών που αντικατοπτρίζουν το βασικό κόστος παροχής ενέργειας ή συναφών υπηρεσιών, όπως τέλη δικτύου ή τέλη χρηματοδότησης μηχανισμών δυναμικότητας. Επιβεβαιώστε επίσης ότι το μέτρο δεν καλύπτει τις μειώσεις των εισφορών για την κατανάλωση ηλεκτρικής ενέργειας οι οποίες χρηματοδοτούν τον στόχο της ενεργειακής πολιτικής.

1. Περιγράψτε τις απαιτήσεις επιλεξιμότητας που ισχύουν για τον/τους δικαιούχο/-ους [π.χ. συμπεριλαμβάνοντας τυχόν τεχνικές, περιβαλλοντικές (δηλ. άδειες), χρηματοοικονομικές (δηλ. εξασφαλίσεις) ή άλλες απαιτήσεις με τις οποίες πρέπει να συμμορφώνεται/-ονται ο/οι δικαιούχος/-οι].

|  |
| --- |
| Χαρακτήρας κινήτρου |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.1.2 (σημεία 26-32) και το τμήμα 4.7.2.3 (σημεία 315-316) των ΚΓΕΚΕΠ.*

1. Μια ενίσχυση μπορεί να θεωρηθεί ότι προωθεί μια οικονομική δραστηριότητα μόνο εάν έχει χαρακτήρα κινήτρου. Για την αξιολόγηση της συμμόρφωσης με το σημείο 26 των ΚΓΕΚΕΠ, εξηγήστε τον τρόπο με τον οποίο το/τα μέτρο/-α «ωθεί[/-ούν] τον δικαιούχο να αλλάξει τη συμπεριφορά του, να ασκήσει πρόσθετη οικονομική δραστηριότητα ή πιο φιλική προς το περιβάλλον οικονομική δραστηριότητα, την οποία δεν θα ασκούσε χωρίς την ενίσχυση ή θα ασκούσε με περιορισμένο ή διαφορετικό τρόπο».

1. Σύμφωνα με τα σημεία 28 και 315 των ΚΓΕΚΕΠ:
2. Παραθέστε ολοκληρωμένη περιγραφή του πραγματικού σεναρίου που αναμένεται να προκύψει από το μέτρο ενίσχυσης και το/τα πιθανό/-ά σενάριο/-α αντιπαραδείγματος ελλείψει του μέτρου ενίσχυσης[[4]](#footnote-5). Εάν πιστεύετε ότι ενδέχεται να υποστηριχθούν διάφορες κατηγορίες δικαιούχων, βεβαιωθείτε ότι το αντιπαράδειγμα είναι αξιόπιστο για καθεμία από τις κατηγορίες αυτές.

Λάβετε υπόψη τις απαιτήσεις όσον αφορά το σενάριο αντιπαραδείγματος που περιλαμβάνονται στα σημεία 165-169 των ΚΓΕΚΕΠ (για έργα και δραστηριότητες που εμπίπτουν στο πεδίο εφαρμογής του τμήματος 4.3.1) και στα σημεία 226-230 των ΚΓΕΚΕΠ (για έργα και δραστηριότητες που εμπίπτουν στο πεδίο εφαρμογής των τμημάτων 4.4 και 4.5) και απαντήστε στις ερωτήσεις του αντίστοιχου συμπληρωματικού δελτίου πληροφοριών για τα τμήματα 4.3.1, 4.4 ή 4.5.

1. Παραθέστε σύντομη επεξήγηση του σκεπτικού για την επιλογή του/των πιθανού/-ών σεναρίου/-ων αντιπαραδείγματος, λαμβανομένων υπόψη των προτεινόμενων διαφορετικών κατηγοριών δικαιούχων, κατά περίπτωση.

1. Προσδιορίστε ποσοτικά τις δαπάνες και τα έσοδα του πραγματικού σεναρίου και του σεναρίου αντιπαραδείγματος και αιτιολογήστε την αλλαγή συμπεριφοράς, κατά περίπτωση, για κάθε κατηγορία δικαιούχου, συγκρίνοντας την κερδοφορία του έργου αναφοράς[[5]](#footnote-6) ή της δραστηριότητας με και χωρίς τη μείωση του φόρου ή της εξομοιούμενης προς φόρο εισφοράς[[6]](#footnote-7), με βάση:
2. το αντίστοιχο έργο αναφοράς, τα σχετικά σενάρια αντιπαραδείγματος και το προκύπτον χρηματοδοτικό κενό[[7]](#footnote-8)·

*Ή*

1. ισοδύναμα δεδομένα.

1. Για την εκτίμηση της συμμόρφωσης με το σημείο 27 των ΚΓΕΚΕΠ, παραθέστε πληροφορίες που να επιβεβαιώνουν ότι η ενίσχυση δεν στηρίζει το κόστος μιας δραστηριότητας το οποίο ο δικαιούχος της ενίσχυσης θα πραγματοποιούσε ούτως ή άλλως και δεν αντισταθμίζει τον συνήθη επιχειρηματικό κίνδυνο μιας οικονομικής δραστηριότητας*.*

1. Προκειμένου να αποδειχθεί η συμμόρφωση με τα σημεία 29, 31 και 316 των ΚΓΕΚΕΠ, αναφέρετε αν το έργο ή η δραστηριότητα ξεκίνησε ήδη πριν από γραπτή αίτηση ενίσχυσης του δικαιούχου προς τις εθνικές αρχές.

1. Για έργα ή δραστηριότητες που ξεκίνησαν πριν από την υποβολή της αίτησης ενίσχυσης:
2. επιβεβαιώστε ότι το μέτρο θεσπίζει δικαίωμα ενίσχυσης σύμφωνα με αντικειμενικά και αμερόληπτα κριτήρια και χωρίς περαιτέρω άσκηση διακριτικής ευχέρειας από τα κράτη μέλη και ότι το μέτρο έχει εγκριθεί και τεθεί σε ισχύ πριν από την έναρξη των εργασιών για το ενισχυόμενο έργο ή δραστηριότητα·

*Ή*

1. σε περίπτωση που το έργο ή η δραστηριότητα είχε ήδη ξεκινήσει πριν από γραπτή αίτηση ενίσχυσης και πριν από τη θέσπιση και/ή την έναρξη ισχύος του μέτρου, επιβεβαιώστε ότι το έργο ή η δραστηριότητα καλυπτόταν ήδη από προηγούμενο παρόμοιο καθεστώς με μορφή φορολογικών πλεονεκτημάτων ή πλεονεκτημάτων εισφορών εξομοιούμενων προς φόρους·

*Ή*

1. καταδείξτε ότι το έργο ή η δραστηριότητα εμπίπτει σε μία από τις εξαιρετικές περιπτώσεις που προβλέπονται στο σημείο 31 στοιχείο β) ή γ) των ΚΓΕΚΕΠ.

1. Για να αποδείξετε τη συμμόρφωση με το σημείο 30 των ΚΓΕΚΕΠ, επιβεβαιώστε ότι η αίτηση ενίσχυσης περιλαμβάνει τουλάχιστον το όνομα του αιτούντος, περιγραφή του έργου ή της δραστηριότητας, συμπεριλαμβανομένης της τοποθεσίας, και το ποσό της ενίσχυσης που είναι αναγκαία για την υλοποίηση του έργου ή της δραστηριότητας.

1. Για να αποδείξετε τη συμμόρφωση με το σημείο 32 των ΚΓΕΚΕΠ:
2. αναφέρετε αν εφαρμόζονται ενωσιακά πρότυπα[[8]](#footnote-9) για το κοινοποιηθέν μέτρο ή τα κοινοποιηθέντα μέτρα, υποχρεωτικά εθνικά πρότυπα που είναι πιο αυστηρά ή φιλόδοξα από τα αντίστοιχα ενωσιακά πρότυπα ή υποχρεωτικά εθνικά πρότυπα που εκδίδονται ελλείψει ενωσιακών προτύπων.

Στο πλαίσιο αυτό, παραθέστε πληροφορίες για να καταδείξετε τον χαρακτήρα κινήτρου.

1. Σε περιπτώσεις στις οποίες το σχετικό ενωσιακό πρότυπο έχει ήδη εγκριθεί αλλά δεν έχει ακόμη αρχίσει να ισχύει, καταδείξτε ότι η ενίσχυση μπορεί να έχει χαρακτήρα κινήτρου επειδή παρέχει κίνητρα υλοποίησης και ολοκλήρωσης της επένδυσης τουλάχιστον 18 μήνες πριν από την ημερομηνία έναρξης ισχύος του προτύπου.

1. Για έργα και δραστηριότητες που εμπίπτουν στο πεδίο εφαρμογής του τμήματος 4.2, εξηγήστε αν τα έργα με περίοδο αποπληρωμής[[9]](#footnote-10) μικρότερη των πέντε ετών είναι επιλέξιμα για ενίσχυση στο πλαίσιο του/των μέτρου/-ων. Σε περίπτωση καταφατικής απάντησης, παραθέστε στοιχεία που να αποδεικνύουν ότι η ενίσχυση είναι αναγκαία για την πρόκληση αλλαγής συμπεριφοράς, όπως απαιτείται βάσει του σημείου 142 των ΚΓΕΚΕΠ.

|  |
| --- |
| Απουσία παράβασης οποιασδήποτε σχετικής διάταξης του δικαίου της Ένωσης |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.1.3 (σημείο 33) των ΚΓΕΚΕΠ.*

1. Παραθέστε πληροφορίες για να επιβεβαιώσετε τη συμμόρφωση με τις σχετικές διατάξεις του δικαίου της ΕΕ, σύμφωνα με το σημείο 33 των ΚΓΕΚΕΠ.

1. Εάν χρησιμοποιείται εισφορά για τη χρηματοδότηση του/των μέτρου/-ων, διευκρινίστε αν πρέπει να διενεργηθεί εκτίμηση της συμμόρφωσης με τα άρθρα 30 και 110 της ΣΛΕΕ. Σε περίπτωση καταφατικής απάντησης, καταδείξτε τον τρόπο με τον οποίο το μέτρο συμμορφώνεται με τις διατάξεις των άρθρων 30 και 110 της ΣΛΕΕ.Στο πλαίσιο αυτό, μπορείτε να αναφερθείτε στις πληροφορίες που έχετε υποβάλει στην ερώτηση 5 σημείο ii ανωτέρω, σε περίπτωση που το κοινοποιηθέν μέτρο ή τα κοινοποιηθέντα μέτρα χρηματοδοτούνται μέσω εισφοράς.

|  |
| --- |
| *Αρνητική προϋπόθεση: η ενίσχυση δεν πρέπει να αλλοιώνει αδικαιολόγητα τους όρους των συναλλαγών κατά τρόπο που θα αντέκειτο προς το κοινό συμφέρον* |

|  |
| --- |
| Ελαχιστοποίηση των στρεβλώσεων του ανταγωνισμού και των συναλλαγών |

|  |
| --- |
| Αναγκαιότητα της ενίσχυσης |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.2.1.1 (σημεία 34-38) των ΚΓΕΚΕΠ.*

1. Εξηγήστε τι είδους ανεπάρκειες της αγοράς έχουν εντοπίσει οι αρχές της χώρας σας οι οποίες αποτρέπουν την επίτευξη επαρκούς επιπέδου προστασίας του περιβάλλοντος. Διευκρινίστε σε ποια κατηγορία εμπίπτουν οι ανεπάρκειες της αγοράς που έχουν εντοπιστεί με αναφορά στο σημείο 34 στοιχεία α), β), γ) ή δ) των ΚΓΕΚΕΠ.

1. Σύμφωνα με το σημείο 35 των ΚΓΕΚΕΠ, παραθέστε πληροφορίες σχετικά με τυχόν υφιστάμενες πολιτικές και μέτρα που έχουν προσδιορίσει οι αρχές της χώρας σας και στοχεύουν ήδη στις κανονιστικές ανεπάρκειες ή στις ανεπάρκειες της αγοράς.

1. Για να αποδείξετε τη συμμόρφωση με το σημείο 36 των ΚΓΕΚΕΠ, παραθέστε πληροφορίες οι οποίες καταδεικνύουν ότι η ενίσχυση στοχεύει αποτελεσματικά στις εναπομένουσες ανεπάρκειες της αγοράς, λαμβάνοντας επίσης υπόψη τυχόν άλλες πολιτικές και μέτρα που εφαρμόζονται ήδη για την αντιμετώπιση ορισμένων από τις διαπιστωθείσες ανεπάρκειες της αγοράς.

1. Για να αποδείξετε τη συμμόρφωση με το σημείο 37 των ΚΓΕΚΕΠ, διευκρινίστε αν, εξ όσων γνωρίζουν οι αρχές της χώρας σας, έργα ή δραστηριότητες που, σε σχέση με το τεχνολογικό περιεχόμενο, επίπεδο κινδύνου και μέγεθός τους, είναι παρόμοια με έργα ή δραστηριότητες που καλύπτονται από το κοινοποιηθέν μέτρο ή τα κοινοποιηθέντα μέτρα που εκτελούνται ήδη στην Ένωση υπό όρους της αγοράς. Σε περίπτωση καταφατικής απάντησης, παραθέστε περαιτέρω στοιχεία για την απόδειξη της αναγκαιότητας της κρατικής ενίσχυσης.

1. Για να αποδείξετε τη συμμόρφωση με το σημείο 38 των ΚΓΕΚΕΠ, αναφερθείτε στα ποσοτικά αποδεικτικά στοιχεία που έχετε ήδη παράσχει στην ερώτηση 14 σημείο C ανωτέρω.

|  |
| --- |
| Καταλληλότητα |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.2.1.2 (σημεία 39-46) των ΚΓΕΚΕΠ.*

1. Για την επαλήθευση της συμμόρφωσης με το σημείο 40 των ΚΓΕΚΕΠ, αποδείξτε ότι δεν υπάρχουν λιγότερο στρεβλωτικά μέσα που να είναι καταλληλότερα.

1. Για την επαλήθευση της συμμόρφωσης με το σημείο 41 των ΚΓΕΚΕΠ, καταδείξτε ότι το μέτρο ενίσχυσης έχει σχεδιαστεί κατά τρόπο ώστε να μην υπονομεύεται η αποτελεσματικότητα άλλων μέτρων που αποσκοπούν στην αποκατάσταση της ίδιας ανεπάρκειας της αγοράς, όπως οι μηχανισμοί που βασίζονται στην αγορά (π.χ. το ΣΕΔΕ της ΕΕ).

1. Για την επαλήθευση της συμμόρφωσης με το σημείο 42 των ΚΓΕΚΕΠ, επιβεβαιώστε ότι δεν υπάρχει πιθανότητα να θεωρηθεί ότι οποιοσδήποτε από τους δικαιούχους του/των μέτρου/-ων ενίσχυσης υπέχει ευθύνη για ρύπανση δυνάμει της ισχύουσας ενωσιακής ή εθνικής νομοθεσίας (*αρχή «ο ρυπαίνων πληρώνει»*).

1. Για την επαλήθευση της συμμόρφωσης με τα σημεία 43 έως 46 των ΚΓΕΚΕΠ, και για την απόδειξη της καταλληλότητας της ενίσχυσης έναντι εναλλακτικών μέσων ενίσχυσης, παραθέστε τις ακόλουθες πληροφορίες:
2. Εξηγήστε γιατί άλλες δυνητικά λιγότερο στρεβλωτικές μορφές ενισχύσεων είναι λιγότερο κατάλληλες, όπως απαιτείται βάσει του σημείου 44 των ΚΓΕΚΕΠ.

1. Αποδείξτε ότι η επιλογή του μέσου ενίσχυσης είναι συναφής με την ανεπάρκεια της αγοράς την οποία το μέτρο ή τα μέτρα ενίσχυσης αποσκοπούν να αντιμετωπίσουν, όπως απαιτείται σύμφωνα με το σημείο 45 των ΚΓΕΚΕΠ.

1. Εξηγήστε τον τρόπο με τον οποίο το μέτρο ενίσχυσης και ο σχεδιασμός του είναι κατάλληλοι για την επίτευξη του στόχου του (σημείο 46 των ΚΓΕΚΕΠ).

|  |
| --- |
| Αναλογικότητα |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 4.7.2.4 (σημεία 318-320) των ΚΓΕΚΕΠ.*

1. Για την επαλήθευση της συμμόρφωσης με το σημείο 318 των ΚΓΕΚΕΠ, παραθέστε πληροφορίες που να αποδεικνύουν ότι η ενίσχυση δεν υπερβαίνει το κανονικό ποσό του φόρου ή της εισφοράς που θα εφαρμοζόταν σε διαφορετική περίπτωση.

1. Σε περιπτώσεις στις οποίες η μείωση του φόρου ή της εξομοιούμενης προς φόρο εισφοράς συνδέεται με επενδυτικές δαπάνες, ανάλογα με το τμήμα των ΚΓΕΚΕΠ στο οποίο εμπίπτουν οι υποστηριζόμενες δραστηριότητες, περιγράψτε, σύμφωνα με το σημείο 319 των ΚΓΕΚΕΠ, πώς θα διασφαλιστεί ότι η ενίσχυση δεν θα υπερβαίνει τις ισχύουσες εντάσεις ενίσχυσης και τα ανώτατα ποσά ενίσχυσης:

o για το τμήμα 4.2 (σημεία 146-151 των ΚΓΕΚΕΠ)

o για το τμήμα 4.3.1 (σημεία 177-180 των ΚΓΕΚΕΠ)

o για το τμήμα 4.3.2 (σημεία 200-204 των ΚΓΕΚΕΠ)

o για το τμήμα 4.4 (σημεία 239-245 των ΚΓΕΚΕΠ)

o για το τμήμα 4.5 (σημεία 265-271 των ΚΓΕΚΕΠ)

o για το τμήμα 4.6 (σημεία 288-291 των ΚΓΕΚΕΠ)

Όσον αφορά τις μέγιστες εντάσεις ενίσχυσης και τα μέγιστα ποσά ενίσχυσης, απαντήστε στις ερωτήσεις του αντίστοιχου συμπληρωματικού δελτίου πληροφοριών για το σχετικό τμήμα.

1. Σε περιπτώσεις στις οποίες η μείωση του φόρου ή της εξομοιούμενης προς φόρο εισφοράς μειώνει τις επαναλαμβανόμενες λειτουργικές δαπάνες, για την επαλήθευση της συμμόρφωσης με το σημείο 320 των ΚΓΕΚΕΠ, περιγράψτε τον τρόπο με τον οποίο θα διασφαλιστεί ότι το ποσό της ενίσχυσης δεν θα υπερβαίνει τη διαφορά μεταξύ του κόστους του φιλικού προς το περιβάλλον έργου ή δραστηριότητας και του λιγότερο φιλικού προς το περιβάλλον σεναρίου αντιπαραδείγματος. Περιγράψτε επίσης τον τρόπο με τον οποίο θα ληφθούν υπόψη οι δυνητικές εξοικονομήσεις κόστους και/ή τα πρόσθετα έσοδα από το φιλικότερο προς το περιβάλλον έργο.

|  |
| --- |
| Διαφάνεια |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.2.1.4 (σημεία 58-62) των ΚΓΕΚΕΠ.*

1. Επιβεβαιώστε ότι το κράτος μέλος θα συμμορφώνεται με τις απαιτήσεις διαφάνειας που καθορίζονται στα σημεία 58-61 των ΚΓΕΚΕΠ.

1. Παραθέστε τον διαδικτυακό σύνδεσμο στον οποίο θα δημοσιευτούν, αφενός, το πλήρες κείμενο του εγκεκριμένου καθεστώτος ενισχύσεων ή της απόφασης χορήγησης μεμονωμένης ενίσχυσης και οι σχετικές διατάξεις εφαρμογής και, αφετέρου, οι πληροφορίες για κάθε μεμονωμένη ενίσχυση που χορηγήθηκε ad hoc ή στο πλαίσιο εγκεκριμένου καθεστώτος ενισχύσεων με βάση τις ΚΓΕΚΕΠ και υπερβαίνει τα 100 000 EUR· τα ποσά των μεμονωμένων ενισχύσεων μπορούν να δημοσιευτούν με βάση τις κλίμακες που ορίζονται στο σημείο 60 των ΚΓΕΚΕΠ.

|  |
| --- |
| Αποφυγή αδικαιολόγητων αρνητικών επιπτώσεων της ενίσχυσης στον ανταγωνισμό, τις συναλλαγές και την εξισορρόπηση |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.2.2 (σημεία 63-70) και το τμήμα 4.7.2.5 (σημεία 322-324) των ΚΓΕΚΕΠ.*

1. Για την επαλήθευση της συμμόρφωσης με το σημείο 67 των ΚΓΕΚΕΠ, παραθέστε πληροφορίες σχετικά με τις πιθανές βραχυπρόθεσμες και μακροπρόθεσμες αρνητικές επιπτώσεις του κοινοποιηθέντος μέτρου ή των κοινοποιηθέντων μέτρων στον ανταγωνισμό και τις συναλλαγές.

1. Διευκρινίστε αν το μέτρο εμπίπτει σε οποιαδήποτε από τις ακόλουθες περιπτώσεις:
   1. θα ωφελήσει μόνο έναν δικαιούχο ή έναν ιδιαίτερα περιορισμένο αριθμό δικαιούχων·

* 1. αφορά αγορά (ή αγορές) όπου οι κατεστημένοι φορείς απέκτησαν ισχύ στην αγορά πριν από την ελευθέρωση της αγοράς.

1. Σε περίπτωση που το μέτρο ενίσχυσης εστιάζει σε συγκεκριμένη τεχνολογική επιλογή/πορεία, αιτιολογήστε την τεχνολογική επιλογή και το γεγονός ότι δεν θα είναι αποθαρρυντική για την ανάπτυξη καθαρότερων τεχνολογιών.

1. Εάν το κοινοποιηθέν μέτρο ή τα κοινοποιηθέντα μέτρα θα ωφελήσουν μόνο έναν δικαιούχο ή έναν ιδιαίτερα περιορισμένο αριθμό δικαιούχων, για την επαλήθευση της συμμόρφωσης με το σημείο 68 των ΚΓΕΚΕΠ:
   1. Διευκρινίστε αν το κοινοποιηθέν μέτρο ή τα κοινοποιηθέντα μέτρα αυξάνουν ή διατηρούν τη σημαντική ισχύ του δικαιούχου ή των δικαιούχων στην αγορά ή αν αποθαρρύνουν την επέκταση των υφιστάμενων ανταγωνιστών ή αν δημιουργούν κίνητρα για την έξοδό τους ή την αποθάρρυνση της εισόδου νέων ανταγωνιστών. Διευκρινίστε επίσης εν προκειμένω αν το μέτρο ενίσχυσης θα οδηγήσει σε αύξηση της παραγωγικής ικανότητας του δικαιούχου.

* 1. Περιγράψτε το μέτρο ή τα μέτρα που εφαρμόζονται για τον περιορισμό της δυνητικής στρέβλωσης του ανταγωνισμού λόγω της χορήγησης της ενίσχυσης στον δικαιούχο ή στους δικαιούχους.

1. Για την επαλήθευση της συμμόρφωσης με το σημείο 69 των ΚΓΕΚΕΠ, διευκρινίστε τα ακόλουθα:
   1. Αν η ενίσχυση που χορηγείται στο πλαίσιο του κοινοποιηθέντος μέτρου ή των κοινοποιηθέντων μέτρων αποσκοπεί στη διατήρηση της οικονομικής δραστηριότητας σε μία περιοχή ή στην απομάκρυνσή της από άλλες περιοχές εντός της εσωτερικής αγοράς.

* 1. Σε περίπτωση καταφατικής απάντησης, προσδιορίστε τις καθαρές περιβαλλοντικές επιπτώσεις του κοινοποιηθέντος μέτρου ή των κοινοποιηθέντων μέτρων, καθώς και τον τρόπο με τον οποίο το κοινοποιηθέν μέτρο ή τα κοινοποιηθέντα μέτρα βελτιώνουν το υφιστάμενο επίπεδο περιβαλλοντικής προστασίας στα κράτη μέλη.

* 1. Πώς η ενίσχυση που χορηγείται στο πλαίσιο του κοινοποιηθέντος μέτρου ή των κοινοποιηθέντων μέτρων δεν έχει εμφανώς αρνητικές επιπτώσεις στον ανταγωνισμό και τις συναλλαγές.

1. Για την επαλήθευση της συμμόρφωσης με το σημείο 70 των ΚΓΕΚΕΠ:
   1. Επιβεβαιώστε ότι η ενίσχυση μπορεί να χορηγηθεί στο πλαίσιο του κοινοποιηθέντος καθεστώτος για μέγιστη περίοδο 10 ετών από την ημερομηνία κοινοποίησης της απόφασης της Επιτροπής με την οποία οι ενισχύσεις κηρύχθηκαν συμβατές.

* 1. Επιβεβαιώστε ότι, σε περίπτωση που οι αρχές της χώρας σας επιθυμούν να παρατείνουν τη διάρκεια του καθεστώτος πέραν της μέγιστης αυτής περιόδου, θα κοινοποιήσουν εκ νέου το μέτρο.

1. Περιγράψτε τον τρόπο με τον οποίο διασφαλίζεται ότι οι ενισχύσεις χορηγούνται σύμφωνα με το σημείο 322 των ΚΓΕΚΕΠ, κατά τον ίδιο τρόπο σε όλες τις επιλέξιμες επιχειρήσεις που δραστηριοποιούνται στον ίδιο τομέα οικονομικής δραστηριότητας και βρίσκονται στην ίδια ή παρόμοια πραγματική κατάσταση όσον αφορά τους σκοπούς ή τους στόχους του μέτρου ενίσχυσης.

1. Για καθεστώτα που διαρκούν πάνω από 3 έτη, περιγράψτε, σύμφωνα με το σημείο 323 των ΚΓΕΚΕΠ, την παρακολούθηση που θα πραγματοποιηθεί για να διασφαλιστεί ότι οι ενισχύσεις εξακολουθούν να είναι αναγκαίες και επιβεβαιώστε ότι το καθεστώς θα υπόκειται σε διαδικασία επαλήθευσης τουλάχιστον κάθε 3 έτη.

1. Σύμφωνα με το σημείο 324 των ΚΓΕΚΕΠ, και ανάλογα με το τμήμα των ΚΓΕΚΕΠ στο οποίο εμπίπτουν οι υποστηριζόμενες δραστηριότητες, απαντήστε στις ακόλουθες ερωτήσεις του σχετικού συμπληρωματικού δελτίου πληροφοριών. Για τα έργα που εμπίπτουν στο τμήμα:

o 4.2 *(ερώτηση 52 του σχετικού συμπληρωματικού δελτίου πληροφοριών)*

o 4.3.1 *(ερωτήσεις 49-52 του σχετικού συμπληρωματικού δελτίου πληροφοριών)*

o 4.3.2 *(ερωτήσεις 46-55 του σχετικού συμπληρωματικού δελτίου πληροφοριών)*

|  |
| --- |
| *Στάθμιση των θετικών αποτελεσμάτων της ενίσχυσης έναντι των αρνητικών συνεπειών στον ανταγωνισμό και τις συναλλαγές* |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 3.3 (σημεία 71-76) των ΚΓΕΚΕΠ.*

1. Για την επαλήθευση της συμμόρφωσης με το σημείο 72 των ΚΓΕΚΕΠ, διευκρινίστε αν οι υποστηριζόμενες δραστηριότητες στο πλαίσιο του κοινοποιηθέντος μέτρου πληρούν τα κριτήρια των περιβαλλοντικά βιώσιμων οικονομικών δραστηριοτήτων που προβλέπονται στο άρθρο 3 του κανονισμού (ΕΕ) 2020/852 του Ευρωπαϊκού Κοινοβουλίου και του Συμβουλίου[[10]](#footnote-11), συμπεριλαμβανομένης της αρχής της «μη πρόκλησης σημαντικής βλάβης», ή άλλες συγκρίσιμες μεθοδολογίες.

|  |
| --- |
| **Ενότητα Γ: Αξιολόγηση** |

*Για να συμπληρώσετε τις πληροφορίες στο παρόν τμήμα, συμβουλευτείτε το κεφάλαιο 5 (σημεία 455-463) των ΚΓΕΚΕΠ.*

1. Εάν το κοινοποιηθέν μέτρο ή τα κοινοποιηθέντα μέτρα υπερβαίνουν τα κατώτατα όρια προϋπολογισμού/δαπανών του σημείου 456 των ΚΓΕΚΕΠ, εξηγήστε τους λόγους για τους οποίους θα πρέπει, κατά την άποψή σας, να εφαρμοστεί η εξαίρεση του σημείου 457 των ΚΓΕΚΕΠ ή επισυνάψτε στο συμπληρωματικό δελτίο πληροφοριών παράρτημα που περιλαμβάνει προσχέδιο αξιολόγησης, το οποίο καλύπτει το πεδίο εφαρμογής που αναφέρεται στο σημείο 458 των ΚΓΕΚΕΠ[[11]](#footnote-12).

……………………………………………………………………………………………

1. Εάν παρέχεται προσχέδιο αξιολόγησης:
2. Παραθέστε κατωτέρω σύνοψη του εν λόγω προσχεδίου αξιολόγησης που περιλαμβάνεται στο παράρτημα.

………………………………………………………………………………….

1. Επιβεβαιώστε ότι θα τηρηθεί το σημείο 460 των ΚΓΕΚΕΠ.

………………………………………………………………………………….

1. Παραθέστε την ημερομηνία και τον διαδικτυακό σύνδεσμο δημοσιοποίησης του σχεδίου αξιολόγησης.

………………………………………………………………………………….

1. Για την επαλήθευση της συμμόρφωσης με το σημείο 459 στοιχείο β) των ΚΓΕΚΕΠ, σε περίπτωση που το καθεστώς ενισχύσεων δεν υπόκειται επί του παρόντος σε εκ των υστέρων αξιολόγηση και η διάρκειά του υπερβαίνει τα τρία έτη, επιβεβαιώστε ότι θα κοινοποιήσετε προσχέδιο αξιολόγησης εντός 30 εργάσιμων ημερών μετά από σημαντική τροποποίηση που οδηγεί σε αύξηση του προϋπολογισμού του καθεστώτος σε πάνω από 150 εκατ. EUR σε δεδομένο έτος ή 750 εκατ. EUR για τη συνολική διάρκεια του καθεστώτος.

1. Για την επαλήθευση της συμμόρφωσης με το σημείο 459 στοιχείο γ) των ΚΓΕΚΕΠ, σε περίπτωση που το καθεστώς ενισχύσεων δεν υπόκειται επί του παρόντος σε εκ των υστέρων αξιολόγηση, διατυπώστε κατωτέρω τη δέσμευση ότι το κράτος μέλος θα κοινοποιήσει προσχέδιο αξιολόγησης εντός 30 εργάσιμων ημερών μετά την εγγραφή σε επίσημους λογαριασμούς δαπανών που υπερβαίνουν τα 150 εκατ. EUR το προηγούμενο έτος.

1. Για την επαλήθευση της συμμόρφωσης με το σημείο 461 των ΚΓΕΚΕΠ:
   1. Διευκρινίστε αν ο ανεξάρτητος εμπειρογνώμονας έχει ήδη επιλεχθεί ή αν θα επιλεχθεί στο μέλλον.

* 1. Παραθέστε πληροφορίες σχετικά με τη διαδικασία επιλογής του εμπειρογνώμονα.

* 1. Αιτιολογήστε τον τρόπο με τον οποίο διασφαλίζεται ότι ο εμπειρογνώμονας είναι ανεξάρτητος από τη χορηγούσα αρχή.

1. Για την επαλήθευση της συμμόρφωσης με το σημείο 461 των ΚΓΕΚΕΠ:
   1. Παραθέστε τις προθεσμίες που προτείνετε για την υποβολή της ενδιάμεσης και της τελικής έκθεσης αξιολόγησης. Επισημαίνεται ότι η τελική έκθεση αξιολόγησης πρέπει να υποβάλλεται εγκαίρως στην Επιτροπή ώστε να καθίσταται δυνατή η αξιολόγηση πιθανής παράτασης του καθεστώτος ενίσχυσης και το αργότερο 9 μήνες πριν από τη λήξη του, σύμφωνα με το σημείο 463 των ΚΓΕΚΕΠ. Επισημαίνεται ότι η προθεσμία αυτή θα μπορούσε να μειωθεί για τα καθεστώτα που ενεργοποιούν την απαίτηση αξιολόγησης κατά τα τελευταία 2 έτη εφαρμογής τους.

* 1. Επιβεβαιώστε ότι τόσο η ενδιάμεση όσο και η τελική έκθεση αξιολόγησης θα δημοσιοποιηθούν. Παραθέστε την ημερομηνία και τον διαδικτυακό σύνδεσμο δημοσιοποίησης των εν λόγω εκθέσεων.

|  |
| --- |
| **Τμήμα Δ — Υποβολή εκθέσεων και παρακολούθηση** |

*Για να συμπληρώσετε τις πληροφορίες στο παρόν τμήμα, συμβουλευτείτε το τμήμα 6 (σημεία 464 και 465) των ΚΓΕΚΕΠ.*

1. Επιβεβαιώστε ότι το κράτος μέλος θα συμμορφώνεται με τις απαιτήσεις υποβολής εκθέσεων και παρακολούθησης που καθορίζονται στο τμήμα 6 σημεία 464 και 465 των ΚΓΕΚΕΠ.

………………………………………………………………………………………….....

1. ΕΕ C 80 της 18.2.2022, σ. 1. [↑](#footnote-ref-2)
2. Επισημαίνεται ότι, για ένα καθεστώς ενισχύσεων, η διάρκεια είναι η περίοδος κατά την οποία μπορεί να ζητηθεί και να αποφασιστεί η χορήγηση ενίσχυσης (συμπεριλαμβανομένου, επομένως, του χρόνου που απαιτείται για την έγκριση των αιτήσεων ενίσχυσης από τις εθνικές αρχές). Η διάρκεια που αναφέρεται στην παρούσα ερώτηση δεν αφορά τη διάρκεια των συμβάσεων που συνάπτονται στο πλαίσιο του καθεστώτος ενισχύσεων, η οποία μπορεί να συνεχίζεται για χρονικό διάστημα μεγαλύτερο από τη διάρκεια του μέτρου. [↑](#footnote-ref-3)
3. Επισημαίνεται ότι τροποποίηση του πραγματικού ή του εκτιμώμενου προϋπολογισμού ενδέχεται να συνιστά τροποποίηση της ενίσχυσης, για την οποία απαιτείται νέα κοινοποίηση. [↑](#footnote-ref-4)
4. Επισημαίνεται ότι τα σημεία 38 και 52, καθώς και οι υποσημειώσεις 39 και 45 των ΚΓΕΚΕΠ παρέχουν περαιτέρω καθοδήγηση σχετικά με τον τρόπο με τον οποίο θα πρέπει να αναπτυχθεί το πιθανό σενάριο αντιπαραδείγματος. [↑](#footnote-ref-5)
5. Το «έργο αναφοράς» ορίζεται στο σημείο 19 στοιχείο 63 των ΚΓΕΚΕΠ. [↑](#footnote-ref-6)
6. Για παράδειγμα, εάν το μέτρο συνίσταται σε μείωση του τέλους ταξινόμησης για τα ηλεκτρικά αυτοκίνητα, το κράτος μέλος θα πρέπει πρώτα να συγκρίνει την κερδοφορία του έργου αναφοράς (απόκτηση στόλου ηλεκτρικών αυτοκινήτων) και του έργου στην αντίστροφη κατάσταση (π.χ. απόκτηση στόλου βενζινοκίνητων αυτοκινήτων) εφαρμόζοντας και στα δύο σενάρια το κανονικό τέλος ταξινόμησης αυτοκινήτων. Στη συνέχεια, το κράτος μέλος πρέπει να αποδείξει ότι η μείωση του τέλους ταξινόμησης ηλεκτρικών αυτοκινήτων θα παρείχε κίνητρα στον δικαιούχο να αποκτήσει τον στόλο ηλεκτρικών αυτοκινήτων, συγκρίνοντας την κερδοφορία του έργου αναφοράς με τη μείωση του φόρου (δηλ. απόκτηση στόλου ηλεκτρικών αυτοκινήτων με εφαρμογή μειωμένου τέλους ταξινόμησης αυτοκινήτων) και την κερδοφορία του έργου στην αντίστροφη κατάσταση (δηλ. απόκτηση στόλου βενζινοκίνητων αυτοκινήτων με εφαρμογή του κανονικού συντελεστή τέλους ταξινόμησης αυτοκινήτων). Ένα άλλο παράδειγμα θα μπορούσε να είναι ένα μέτρο που προβλέπει, πέρα από τη συνήθη φορολογική απόσβεση, πρόσθετη αφαίρεση κόστους που αντιστοιχεί στο 40 % της φορολογητέας βάσης για επενδύσεις σε φιλικά προς το περιβάλλον μηχανήματα. Στην περίπτωση αυτή, το κράτος μέλος θα πρέπει να συγκρίνει την κερδοφορία του έργου αναφοράς (απόκτηση φιλικών προς το περιβάλλον μηχανημάτων) και του έργου στην αντίστροφη κατάσταση (π.χ. απόκτηση συμβατικών μηχανημάτων) εφαρμόζοντας και στα δύο σενάρια τους συνήθεις κανόνες φορολογικής απόσβεσης και την ίδια περίοδο απόσβεσης. Στη συνέχεια, το κράτος μέλος πρέπει να αποδείξει ότι η πρόσθετη αφαίρεση του επενδυτικού κόστους που αντιστοιχεί στο 40 % της φορολογητέας βάσης για επενδύσεις σε φιλικά προς το περιβάλλον μηχανήματα (δηλαδή συνολική απόσβεση ύψους 140 % του κόστους καθ’ όλη τη διάρκεια ζωής των μηχανημάτων) θα παρείχε κίνητρα στον δικαιούχο να αποκτήσει την ακριβότερη έκδοση. Για τον σκοπό αυτό, μπορεί να γίνει σύγκριση μεταξύ της κερδοφορίας του έργου αναφοράς με τη μείωση του φόρου (δηλ. το τελικό ποσό του οφειλόμενου φόρου μετά την εφαρμογή της πρόσθετης αφαίρεσης στη φορολογητέα βάση) και της κερδοφορίας του έργου στην αντίστροφη κατάσταση (δηλ. το τελικό ποσό του οφειλόμενου φόρου μετά την εφαρμογή των συνήθων κανόνων απόσβεσης στη φορολογητέα βάση). [↑](#footnote-ref-7)
7. Βλ. παραδείγματα στην υποσημείωση 6. [↑](#footnote-ref-8)
8. Σύμφωνα με το σημείο 19 στοιχείο 89 των ΚΓΕΚΕΠ, ως «ενωσιακό πρότυπο» νοείται:

   *υποχρεωτικό ενωσιακό πρότυπο που καθορίζει τα επίπεδα που πρέπει να επιτευχθούν από περιβαλλοντική άποψη από μεμονωμένες επιχειρήσεις, εξαιρουμένων των προτύπων ή των στόχων που καθορίζονται σε ενωσιακό επίπεδο και έχουν δεσμευτικό χαρακτήρα για τα κράτη μέλη αλλά όχι για τις μεμονωμένες επιχειρήσεις·*

   *η υποχρέωση να χρησιμοποιούνται οι βέλτιστες διαθέσιμες τεχνικές (ΒΔΤ), ιδίως όπως ορίζονται στην οδηγία 2010/75/ΕΕ, και να διασφαλίζεται ότι τα επίπεδα εκπομπών δεν υπερβαίνουν εκείνα που θα σημειώνονταν με την εφαρμογή των ΒΔΤ· όταν τα επίπεδα εκπομπών που συνδέονται με τις ΒΔΤ καθορίστηκαν σύμφωνα με εκτελεστικές πράξεις που εγκρίθηκαν βάσει της οδηγίας 2010/75/ΕΕ ή άλλων εφαρμοστέων οδηγιών, τα εν λόγω επίπεδα θα είναι εφαρμοστέα για τους σκοπούς των παρουσών κατευθυντήριων γραμμών· όταν τα εν λόγω επίπεδα εκφράζονται ως φάσμα, θα είναι εφαρμοστέο το όριο για το οποίο επιτυγχάνεται πρώτα η ΒΔΤ για την οικεία επιχείρηση.* [↑](#footnote-ref-9)
9. Η περίοδος αποπληρωμής είναι ο χρόνος που απαιτείται για την ανάκτηση του κόστους μιας επένδυσης (χωρίς ενίσχυση). [↑](#footnote-ref-10)
10. Κανονισμός (ΕΕ) 2020/852 του Ευρωπαϊκού Κοινοβουλίου και του Συμβουλίου, της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και για την τροποποίηση του κανονισμού (ΕΕ) 2019/2088 (ΕΕ L 198 της 22.6.2020, σ. 13). [↑](#footnote-ref-11)
11. Το υπόδειγμα του συμπληρωματικού δελτίου πληροφοριών για την κοινοποίηση σχεδίου αξιολόγησης (μέρος III.8) διατίθεται εδώ: [https://competition-policy.ec.europa.eu/state-aid/legislation/forms-notifications-and-reporting\_el#evaluation-plan](#evaluation-plan) [↑](#footnote-ref-12)